sagorsarker/bangla-wikipedia huggingface dataset:
উসমানের তলোয়ার

উসমানের তলোয়ার (; ) ছিল উসমানীয় সুলতানদের অভিষেকের সময় ব্যবহৃত রাষ্ট্রীয় তলোয়ার। এই তলোয়ারকে উসমানীয় রাজবংশের প্রতিষ্ঠাতা প্রথম উসমানের নামে নামকরণ করা হয়েছে। প্রথম উসমানের পৃষ্ঠপোষক ও শ্বশুর শাইখ এদেবালি কর্তৃক তাকে তলোয়ার প্রদানের মাধ্যমে এই প্রথার চর্চা শুরু হয়। একজন সুলতানের সিংহাসনে আরোহণের দুই সপ্তাহের মধ্যে তলোয়ার প্রদানের অনুষ্ঠান সম্পন্ন হত। রাজধানী কনস্টান্টিনোপলের আইয়ুব সুলতান মসজিদে অভিষেক সম্পন্ন হত। সাহাবি আবু আইয়ুব আনসারির সম্মানে সুলতান দ্বিতীয় মুহাম্মদ আইয়ুব মাজার কমপ্লেক্স নির্মাণ করেছিলেন। আবু আইয়ুব আনসারি ৭ম শতাব্দীতে কনস্টান্টিনোপল অবরোধের সময় মারা যান। এই স্থানকে পবিত্র গণ্য করা হত এবং এখানে তলোয়ার প্রদানের অনুষ্ঠান সম্পন্ন হত।
তলোয়ার প্রদানের প্রতীকি অর্থ রয়েছে। এর দ্বারা বোঝানো হয় যে সুলতানকে অর্পিত দপ্তর প্রথমত একজন যোদ্ধার দপ্তর। মৌলভি তরিকার দরবেশ কোনিয়ার শরিফ সুলতানকে এই তলোয়ার প্রদান করতেন। এজন্য তাকে কনস্টান্টিনোপলে আসতে হত। প্রথম উসমান ১২৯৯ সালের কোনিয়ায় বসবাস শুরু করার পর থেকে এই তরিকার সুফিদের জন্য এই সম্মান সংরক্ষিত ছিল। পরবর্তীতে রাজধানী প্রথমে বুরসা ও এরপর কনস্টান্টিনোপলে স্থানান্তর করা হয়।
১৯ শতকের শেষভাগ পর্যন্ত আইয়ুব মসজিদে অমুসলিমদের প্রবেশাধিকার এবং অনুষ্ঠান দেখার অনুমতি ছিল না। পঞ্চম মুহাম্মদ সর্বপ্রথম এই প্রথা থেকে সরে আসেন। তার অভিষেক অনুষ্ঠানে বিভিন্ন ধর্মবিশ্বাসের মানুষ অংশ নেয়। ১৯০৯ সালের ১০ মে অনুষ্ঠিত এই অভিষেক অনুষ্ঠানে শাইখুল ইসলাম, গ্রীক পেট্রিয়ার্ক‌, প্রধান রেবাই ও আর্মেনীয় চার্চের প্রতিনিধিরা উপস্থিত ছিলেন। অমুসলিমদের প্রবেশাধিকারের ফলে "নিউ ইয়র্ক টাইমস" বিস্তারিত বিবরণ লেখার সুযোগ পায়। পঞ্চম মুহাম্মদের ভাই ও উত্তরসুরি ষষ্ঠ মুহাম্মদ অনুষ্ঠান ধারণ করার অনুমতিও প্রদান করেছিলেন। তিনি শেষ উসমানীয় সুলতান হওয়ায় এরপর আর কোনো অনুষ্ঠান ধারণ করা হয়নি।
২০২২ শীতকালীন প্যারালিম্পিক

২০২২ শীতকালীন প্যারালিম্পিক, অফিসিয়ালিভাবে ১৩তম প্যারালিম্পিক শীতকালীন গেমস হল একটি শীতকালীন বহু-ক্রীড়া প্রতিযোগিতা, যা আন্তর্জাতিক প্যারালিম্পিক কমিটির তত্ত্বাবধানে ২০২২ সালের ৪ - ১৩ মার্চ চীনের বেইজিংয়ে অনুষ্ঠিত হবে।
বেইজিং একমাত্র শহর যে গ্রীষ্মকালীন ও শীতকালীন উভয় প্যারালিম্পিক সংস্করণের স্বাগতিক হতে পেরেছে।
গ্নু হেল্‌থ

গ্নু হেল্‌থ একটি ফ্রি স্বাস্থ্য ও হাসপাতাল তথ্য পদ্ধতি যার নিম্নে বর্ণিত কার্যকারিতা রয়েছেঃ
এটি একাধিক প্লাটফর্মের জন্য ডিজাইন করা, তাই এটিকে বিভন্ন অপারেটিং সিস্টেমএ (Linux, FreeBSD, MS Windows) এবং বিভিন্ন ডেটাবেজ ম্যানেজমেন্ট সিস্টেমএ (PostgreSQL) ইন্সটল করা যাবে। এটি পাইথন প্রোগ্রামিং ভাষায় লিখা এবং ফ্রেমওয়ার্ক হিসেবে Tryton কে ব্যবহার করে।
২০০৮ সালে Luis Falcón এর হাত ধরে গ্নু হেল্‌থের যাত্রা শুরু। এটি মূলত গ্রামাঞ্চলের লোকদের স্বাস্থ্য উন্নয়ন এবং রোগ প্রতিরোধকল্পে গৃহীত একটি প্রকল্প ছিল। প্রাথমিক ভাবে এর নাম ছিল Medical। পরবর্তীতে এটি একটি পূর্ণ Health and Hospital Information System এ পরিণত হয়, যার উন্নয়নে আন্তর্জাতিক একটি দল রয়েছে। গ্নু হেল্‌থ এখন GNU Solidario এর একটি প্রকল্প, যা একটি অলাভজনক বেসরকারি সংগঠন (NGO) যেটি স্বাস্থ্য ও শিক্ষা খাতে ফ্রি সফটওয়্যারের মাধ্যমে কাজ করে।
গ্নু হেল্‌থ সরকার ও স্বাস্থ্য প্রতিষ্ঠানে ব্যবহার উপযোগী করে বানানো। এটি দৈনন্দিন স্বাস্থ্যচর্চায়, সম্পদ পরিচালনায় এবং জনস্বাস্থ্য উন্নয়নে ব্যবহার করা যেতে পারে।
তাল্লেয়ে যায়নাবিয়া

তাল্লেয়ে যায়নাবিয়া হচ্ছে ইরাকের কারবালা এলাকায় অবস্থিত একটি উচু ভূমি বা টিলা।
এই এলাকাটি ইরাকের রাজধানী বাগদাদের ১০০ কিমি (৬২ মাইল) দক্ষিণ-পশ্চিমের কারবালা প্রদেশের রাজধানী কারবালায় অবস্থিত।
ইসলামের শেষ নবী মুহাম্মদ-এর দোহিত্র ইমাম হোসাইন কারবালা প্রান্তরে মর্মান্তিকভাবে শাহাদাত বরণ করলে তার বোন সাইয়্যেদা যায়নাব এই টিলার উপর উঠে তার নানা নবী মুহাম্মদ-এর নিকট এই অমানবিক ঘটনার জন্য বিলাপ করে ফরিয়াদ জানান। তখন থেকে এই টিলাটিকে 'তাল্লেয়ে যায়নাবিয়া' বলা হয়।
বাহাদুরপুর ইউনিয়ন, নিয়ামতপুর

বাহাদুরপুর ইউনিয়ন নওগাঁ জেলার নিয়ামতপুর থানার ৮ টি ইউনিয়ন এর মধ্যে একটি অন্যতম ইউনিয়ন। এটি নিয়ামতপুর থানার ৮ নং ইউনিয়ন।
নওগাঁ জেলার ৯৯টি ইউ,পির মধ্যে একটি নিয়ামতপুর উপজেলাধীন ৮ নং বাহাদুরপুর ইউনিয়ন পরিষদ। জেলা সদর থেকে ৬৫কি:মি: দক্ষিণ-পশ্চিমে এবং উপজেলা সদর থেকে ১৫ কি:মি: দক্ষিণে পাকা রাসত্মা পার হয়ে আকন্দপুর নামক স্থানে বাহাদুরপুর পরিষদ অবস্থিত। এই ইউনিয়ন এর মোট আয়তন ৫০,৫২ বর্গ কি:মি।
বাহাদুরপুর ইউনিয়ন এর গ্রামের সংখ্যা মোট ৪২টি। 
</div>
এই ইউনিয়ন এর লোক সংখ্যা ৩৪,৬৭০ জন, পুরুষঃ ১৭,৫০৭ জন, মহিলাঃ ১৭,১৬৩ জন।
১নং ওয়ার্ড, ঢাকা দক্ষিণ সিটি কর্পোরেশন

১নং ওয়ার্ড হল ঢাকা দক্ষিণ সিটি কর্পোরেশনের ১ নং অঞ্চলের একটি প্রশাসনিক ওয়ার্ড, যা প্রাক্তন ঢাকা সিটি কর্পোরেশনর ২৪ নং ওয়ার্ড ছিল। মেগাসিটি ঢাকার খিলগাঁও থানায় ১ নং ওয়ার্ড অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর মাহবুবুল আলম।
১ নং ওয়ার্ড, ঢাকা শহরের খিলগাঁও এলাকার ব্লক - এ এবং ব্লক - সি নিয়ে গঠিত। এর পূর্ব দিকে গোড়ান, পশ্চিমে মালিবাগ, উত্তরে তালতলা এবং দক্ষিণে বাসাবো এলাকা অবস্থিত। এই ওয়ার্ডের আয়তন ৬ বর্গ কিলোমিটার প্রায়।
টাঙ্গাইল পৌর উদ্যান

টাঙ্গাইল পৌর উদ্যান যেটিকে টাঙ্গাইল শহীদ স্মৃতি পৌর উদ্যান নামেও ডাকা হয়, একটি পৌর পার্ক যেটি বাংলাদেশের টাঙ্গাইল শহরের মধ্যস্থলে অবস্থিত। এটি টাংগাইলের বিন্দুবাসিনী সরকারি বালক উচ্চ বিদ্যালয়ের সম্পত্তি হিসেবে দান করে গিয়েছিলেন সন্তোষের অন্যতম ভূম্যধিকারিণী বিন্দুবাসিনী রায় চৌধুরানীর দুই সন্তান, সন্তোষের পাঁচ আনা অংশের জমিদার ভাতৃদয় প্রমথনাথ রায় চৌধুরী ও মন্মথনাথ রায় চৌধুরী। বর্তমানে এটি টাঙ্গাইল পৌরসভার আওতাধীন রয়েছে। এটি টাঙ্গাইল শহরের মানুষের অন্যতম প্রধান মিলনস্থল হিসেবে পরিচিত। প্রতিদিন এই পার্কে টাঙ্গাইলের অনেক মানুষ সাক্ষাৎ এবং আনন্দ বিনিময় করে থাকে। তাই এটি টাঙ্গাইল শহরের প্রতীক হিসেবে রূপ নিয়েছে।
পার্কের পূর্বপাশে একটি বিশাল মুক্তমঞ্চ রয়েছে। যেটির শিরোনাম "খাল-বিল, নদী-চর, গজারির বন,টাঙ্গাইলের শাড়ি তার গরবের ধন"। এছাড়া পার্কের উত্তর পাশে রয়েছে একটি শহীদ মিনার। প্রতিবছর এই পার্কে অনেক গুরুত্বপূর্ণ কর্মকাণ্ড সংঘটিত হয়ে থাকে। মেলা, কনসার্ট, জনসভা এদের মধ্যে অন্যতম।
পানামা পেপার্স

পানামা পেপার্স প্রকাশ করেছে ১১.৫ মিলিয়ন গোপন নথি, যেখানে ২১৪,০০০ এর বেশি কোম্পানির নাম উঠে এসেছে। আর এটি জার্মান দৈনিক সুদডয়েচ সাইতুং (Suddeutsche Zeitung) প্রকাশ করেছে ৩ এপ্রিল ২০১৬ খ্রিস্টাব্দে। যে পাঁচটি দেশের রাষ্ট্রপ্রধানের নাম আছে, সে দেশগুলো হলো– আর্জেন্টিনা, আইসল্যান্ড, সৌদি আরব, ইউক্রেন ও সংযুক্ত আরব আমিরাত। এই তালিকায় আরও স্থান পেয়েছে ব্রাজিল, চিলি, ফ্রান্স, ভারত, মালয়েশিয়া, মেক্সিকো, পাকিস্তান, পেরু, রোমানিয়া, অস্ট্রেলিয়া, আজারবাইজান, বাংলাদেশ, চিন, কলম্বিয়া, সাইপ্রাস, ইউরোপীয় ইউনিয়ন, মিশর, ইসরায়েল, নিউজিল্যান্ড, নরওয়ে, পানামা, সিঙ্গাপুর, সুইডেন, থাইল্যান্ড, তিউনিসিয়া, যুক্তরাষ্ট্র, রাশিয়া, দক্ষিণ আফ্রিকা, স্পেন, সিরিয়া, যুক্তরাজ্যসহ বেশ কটি দেশের সরকার প্রধান, রাষ্ট্রপ্রধান, ক্রীড়াবিদ, চলচ্চিত্র অভিনেতা, রাজনৈতিক ব্যক্তিত্ব, ব্যবসায়ীদের নাম।
কমপক্ষে এক বছর পরে পানামা পেপার ফাঁস হয় এপ্রিল ২০১৬। মোসাক ফনসেকা নামক আইনি প্রতিষ্ঠানটি নির্দিষ্ট ফি নেয়ার মাধ্যমে মক্কেলদের বেনামে বিভিন্ন ব্যবসায়িক প্রতিষ্ঠান গড়ে তোলে। এর মাধ্যমে তারা সম্পদ গোপন এবং কর ফাঁকি দিয়ে ওই অপ্রদর্শিত আয়কে বৈধ উপায়ে ব্যবহারের সুযোগ পান। মোসাক ফনসেকার বিপুলসংখ্যক নথি ফাঁস হওয়ার পর জানাজানি হয়, এই প্রতিষ্ঠান প্রভাবশালী বিদেশীদের অর্থ পাচার, আন্তর্জাতিক নিষেধাজ্ঞার আওতায় থাকা ব্যক্তিদের অর্থ বিনিয়োগ ও কর ফাঁকি দিতে সহায়তা করেছে। বিশ্বের বিভিন্ন দেশের ধনী ও ক্ষমতাবান ব্যক্তি থেকে শুরু করে রাষ্ট্রপ্রধান পর্যন্ত কীভাবে কর ফাঁকি দিয়ে সম্পদ গোপন করেন এবং কীভাবে অর্থ পাচার করেন তা উন্মোচিত হয়েছে নথিগুলো ফাঁস হওয়ার পর। জার্মান দৈনিক জিটডয়েচ সাইতং সর্ব প্রথম এই নথিগুলো হাতে পায়। পরে তারা বলেছে ফাঁস হওয়া ১ কোটি ১৫ লাখ নথির সব নথি প্রকাশ করা হবে না।
চীনের রাষ্ট্রপ্রধান শি চিনফিংয়ের পরিবার, পাক প্রধানমন্ত্রী নওয়াজ শরিফেরও নামও। আইসল্যান্ডের প্রধানমন্ত্রী, ইউক্রেনের প্রেসিডেন্ট, সৌদি আরবের রাজার নামও রয়েছে পানামা পেপারে। এছাড়া ফুটবলার লিওনেল মেসি বলিউড অভিনেতা অমিতাভ বচ্চনের নাম।
২০১৮ শীতকালীন প্যারালিম্পিক

২০১৮ শীতকালীন প্যারালিম্পিক (১২তম প্যারালিম্পিক শীতকালীন গেমস) হল একটি আন্তর্জাতিক শীতকালীন বহু-ক্রীড়া প্রতিযোগিতা, যা আন্তর্জাতিক প্যারালিম্পিক কমিটির তত্ত্বাবধানে প্রতিবন্ধী ক্রীড়াবিদদের জন্য ২০১৮ সালের ৯-১৮ মার্চ দক্ষিণ কোরিয়ার পিয়ংচ্যাঙে অনুষ্ঠিত হবে। ১৫ অক্টোবর ২০০৯ এ আন্তর্জাতিক অলিম্পিক কমিটি তিনটি দরপত্র গ্রহণ করে, যেখানে তারা ২০১৮ শীতকালীন অলিম্পিক ও প্যারালিম্পিক গেমস আয়োজনের অধিকারের জন্য সাধ্যমতো চেষ্টা করে। ২০১০ সালের ২২ জুন তিনটি দরপত্রই স্বাগতিকের জন্য নির্বাচিত হয় এবং ২০১১ সালের ৬ জুন দক্ষিণ আফ্রিকার ডারবানে ১২৩তম আইওসি সেশন শেষে বিজয়ী স্বাগতিক শহর হিসাবে পিয়ংচ্যাঙের নাম ঘোষণা করা হয়।
পিয়ংচ্যাঙ ২০১৮ শীতকালীন অলিম্পিক ও প্যারালিম্পিক গেমসের স্বাগতিক হওয়ার জন্য পরপর তৃতীয় বার নিলাম ডাকে, এবং পরিশেষে জয়ী হয়। এছাড়া স্বাগতিকের জন্য মিউনিখও নিলাম ডেকেছিল। অ্যান্নেচি নিলাম ডাকলেও স্থানীয় সহযোগিতার অভাবে ব্যর্থ হয়। তাদের দরপত্র মাত্র ৭ ভোট পায়।
পাকিস্তান ঘোষণা

পাকিস্তান ঘোষণা (শিরোনাম নাউ অর নেভার; আর উই টু লিভ অর পেরিশ ফরএভার?; বাংলা:এখন না হলে কখনো নয়; আমরা কি চিরদিন বেঁচে থাকব, না চিরকালের জন্য ধ্বংস হয়ে যাব?) চৌধুরী রহমত আলি কর্তৃক প্রকাশিত একটি পুস্তিকা। ১৯৩৩ সালের ২৮ জানুয়ারি এটি প্রকাশিত হয়। এতে পাকস্তান (ইংরেজি i ব্যতীত) শব্দটি প্রথম ব্যবহৃত হয়। ১৯৩৩ সালে গোল টেবিল বৈঠকে এটি উপস্থাপন করা হয়েছিল।
১৯৩৩ সালের ২৮ জানুয়ারি ৩ হামবারস্টোন রোড থেকে চৌধুরী রহমত আলির স্বাক্ষর সংবলিত প্রচ্ছদযুক্ত ঘোষণা প্রকাশিত হয়েছিল। এতে লেখা ছিল:
৩, হামবারস্টোন রোড,
ক্যামব্রিজ, ইংল্যান্ড।
২৮ জানুয়ারি ১৯৩৩
প্রিয় জনাব/জনাবা,
ভারতের পাঁচটি উত্তরাঞ্চলীয় প্রশাসনিক ইউনিট - পাঞ্জাব, উত্তর-পশ্চিম সীমান্ত (আফগান) প্রদেশ, কাশ্মির, সিন্ধু ও বেলুচিস্তানে বসবাসকারী পাকিস্তানের ৩০ মিলিয়ন মুসলিমের পক্ষ থেকে আমি আপনাদের নিকট একটি আবেদন রাখছি যা এই পত্রের সাথে সংযুক্ত আছে। এতে ভারতের অন্যান্য অধিবাসী থেকে তাদেরকে একটি পৃথক জাতি হিসেবে মর্যাদা দেওয়ার দাবি এবং ধর্মীয়, সামাজিক ও ঐতিহাসিক কারণে পাকিস্তানের জন্য একটি পৃথক যুক্তরাষ্ট্রীয় সংবিধান অনুমোদন করার দাবি অন্তর্ভুক্ত আছে।
হিন্দু-মুসলিম যে বিরাট সমস্যা সেটার সমাধানকল্পে আমাদের প্রস্তাবিত সমাধান সম্পর্কে আপনার মূল্যবান মতামত আমাকে জানালে আমি খুব খুশি হব। আমার বিশ্বাস, যেহেতু আপনারাও এই জটিল সমস্যার একটা ন্যায়সঙ্গত ও স্থায়ী সমাধানে অত্যন্ত আগ্রহী, সেহেতু এই আবেদনে যে লক্ষ্যগুলি বর্ণিত হয়েছে সেগুলির প্রতি আপনাদের পূর্ণ সম্মতি ও সক্রিয় সমর্থন থাকবে।
আপনার একান্ত, 
রহমত আলি (চৌধুরী)। (প্রতিষ্ঠাতা, পাকিস্তান জাতীয় আন্দোলন)
নিম্নোক্ত বক্তব্য দ্বারা পুস্তিকা শুরু হয়েছে:
ভারতের এই গুরুত্বপূর্ণ সময়ে যখন ব্রিটিশ ও ভারতের প্রতিনিধিদল এই উপমহাদেশের জন্য যুক্তরাষ্ট্রীয় সংবিধানের ভিত্তি স্থাপন করছেন তখন আমাদের অভিন্ন ঐতিহ্যের নামে এবং পাকস্তান-যার দ্বারা আমি বুঝাতে চাইছি ভারতের উত্তরাঞ্চলীয় পাঁচটি প্রশাসনিক ইউনিট যথা - পাঞ্জাব, উত্তর-পশ্চিম সীমান্ত প্রদেশ (আফগান প্রদেশ), কাশ্মির, সিন্ধু এবং বেলুচিস্তানের ৩০ মিলিয়ন মুসলিম ভাইদের পক্ষে এই আবেদন জানাচ্ছি।
পুস্তিকায় প্রস্তাবিত ভারতীয় ফেডারেশন থেকে পৃথক একটি স্বাধীন রাষ্ট্র গঠনের কথা বলা হয় যা ব্রিটিশ ভারতের উত্তরাঞ্চলীয় পাঁচটি প্রদেশ অর্থাৎ পাঞ্জাব, উত্তর-পশ্চিম সীমান্ত প্রদেশ (আফগান প্রদেশ), কাশ্মীর, সিন্ধু ও বেলুচিস্তান নিয়ে গঠিত হবে।
পুস্তিকাটি প্রকাশের পর হিন্দু সংবাদ মাধ্যমে পুস্তিকা এবং পাকস্তান শব্দের তীব্র সমালোচনা করা হয়। উচ্চারণের সুবিধার্থে পরে পাকস্তানে "ই" যোগ করা হয়। পাকিস্তান নামটি জনপ্রিয়তা লাভ করে এবং পাকিস্তান আন্দোলনের সূচনা ঘটায়। এর ফলে ১৯৪৭ সালে স্বাধীন রাষ্ট্র হিসেবে পাকিস্তান গঠিত হয়।
মধুপুর

মধুপুর হচ্ছে একটি ছোট শহর যেটি বাংলাদেশের টাঙ্গাইল জেলার মধুপুর উপজেলার অন্তর্গত। এটি টাঙ্গাইল শহরের ৫১ কিলোমিটার উত্তর-পূর্বে ও রাজধানী ঢাকা শহরের ১৩৭ কিলোমিটার উত্তর-পশ্চিমে বংশী নদীর তীরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মধুপুর শহরের মোট জনসংখ্যা ৫৬,৩৪২ জন। এই শহরে মোট ঘরসংখ্যা ১৩,৭১৩ টি।
মধুপুর শহরের গড় স্বাক্ষরতার হার শতকরা ৫৬.৭ ভাগ (পুরুষ ৫৮.৭%, মহিলা-৫৪.৫%)। 
প্রাথ‌মিক বিদ‌্যালয়
১. মধুপুর ম‌ডেল প্রাথ‌মিক বিদ‌্যালয়। ২. চারালজা‌নি সরকারী প্রাথ‌মিক বিদ‌্যালয় ৩. তারার মেলা কিন্ডার গা‌র্টেন ৪. মধুপুর প্রি ক‌্যা‌ডেট স্কুল ৫. মধুপুর প্রিপা‌রেট‌রি স্কুল
মাধ‌্যমিক বিদ‌্যালয়
১. মধুপুর শহীদ স্মৃতি উচ্চ মাধ্যমিক বিদ্যালয় ২. মধুপুর রাণী ভবানী মডেল উচ্চ বিদ্যালয় ৩. মধুপুর সরকারি বা‌লিকা উচ্চ বিদ‌্যালয়
ধনবাড়ী

ধনবাড়ী হচ্ছে একটি ছোট শহর যেটি বাংলাদেশের টাঙ্গাইল জেলার ধনবাড়ী উপজেলার অন্তর্গত। এটি টাঙ্গাইল শহরের ৬৩ কিলোমিটার উত্তরে ও রাজধানী ঢাকা শহরের ১৪৩ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ধনবাড়ী শহরের মোট জনসংখ্যা ৩৬,১২৫ জন। এই শহরে মোট ঘরসংখ্যা ৯১৩৪ টি।
ধনবাড়ী শহরের গড় স্বাক্ষরতার হার শতকরা ৫২.৩ ভাগ (পুরুষ ৫৩.৮%, মহিলা-৫০.৮%)।
ঘাটাইল

ঘাটাইল হচ্ছে একটি ছোট শহর যেটি বাংলাদেশের টাঙ্গাইল জেলার ঘাটাইল উপজেলার অন্তর্গত। এটি টাঙ্গাইল শহরের ৩৩ কিলোমিটার উত্তর-পূর্বে ও রাজধানী ঢাকা শহরের ১১৪ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ঘাটাইল শহরের মোট জনসংখ্যা ৩৫,২৪৫ জন। এই শহরে মোট ঘরসংখ্যা ৭৬৬৮ টি।
ঘাটাইল শহরের গড় স্বাক্ষরতার হার শতকরা ৭২.১ ভাগ (পুরুষ ৭৭.৬%, মহিলা-৬৫.১%)। 
উল্লেখযোগ্য শিক্ষা প্রতিষ্ঠানঃ
১.ঘাটাইল সরকারি পাইলট উচ্চ বিদ্যালয়, ঘাটাইল,টাংগাইল।
২.ঘাটাইল ক্যান্টনমেন্ট পাবলিক স্কুল এন্ড কলেজ,ঘাটাইল,টাংগাইল।
২নং ওয়ার্ড, ঢাকা উত্তর সিটি কর্পোরেশন

ওয়ার্ড নং ০২, ডিএনসিসি হল ঢাকা উত্তর সিটি কর্পোরেশনের এক নং অঞ্চলের একটি প্রশাসনিক ওয়ার্ড। ঢাকার শহরের অন্যতম ব্যস্ত এলাকা মিরপুর ১২-এ ওয়ার্ড নং ২ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৬ আসনের অন্তর্ভুক্ত।
ওয়ার্ড নং ২, ঢাকা সিটির মিরপুর ১২ ও পল্লবী থানায় অবস্থিত। এর পূর্ব দিকে মানিকদি, পশ্চিম দিকে পল্লবী প্রধান সড়ক, উত্তর দিকে হারিরামপুর ইউনিয়ন ও দক্ষিণ দিকে সাংবাদিক প্লট অবস্থিত। এ ওয়ার্ডের আয়তন ১২ বর্গকিলোমিটার।
সমীর ধর্মাধিকারী

সমীর ধর্মাধিকারী () হলেন একজন ভারতীয় চলচ্চিত্র ও টিভি অভিনেতা এবং মডেল। তিনি মারাঠি নিরোপ ছবিতে কেন্দ্রীয় চরিত্রে অভিনয় করে সেরা মারাঠি ছবির জন্য জাতীয় চলচ্চিত্র পুরস্কার লাভ করেন। 
তিনি আগে হাইড্রলিক মেশিন ডিজাইনার ছিলেন এবং পুনেতে থিয়েটার করেন। মুম্বাইয়ে আসার পর বিমল সু্টিংস্‌, দে বিয়ারস্‌, আইসিআইসিআই ব্যাংক, নেস্‌কাফে ও রেমোন্ড সুটিংস্‌-এর ব্যবসায়িক মুখপাত্র (ব্র্যান্ড এম্বেসেডর) নিযুক্ত হন।
চন্দ্রচূড় সিং

চন্দ্রচুর সিং (জন্ম ১১ই অক্টোবর ১৯৬৮ সাল) হলেন একজন ভারতীয় অভিনেতা, যিনি বলিউডের অনেক ছবিতে অভিনয় করেন। ১৯৯৬ সালে তিনি মাচিস্‌ ছবিতে অভিনয়ের জন্য ফিল্মফেয়ার সেরা অভিষেক অভিনেতা (পুরুষ) পুরস্কার লাভ করেন।
চন্দ্রচুর সিং উত্তর প্রদেশের আলীগড়ের স্থানীয় অধিবাসী। তিনি জন্ম গ্রহণ করেছিলেন ১১ই অক্টোবর ১৯৬৮ সালে ভারতের নয়া দিল্লীতে। তার পিতা ছিলেন একজন উত্তর প্রদেশের খাইর-এর একজন সাবেক সংসদ সদস্য (এমপি-মেম্বার অব পার্লামেন্ট) এবং তার মাতা হলেন উড়িষ্যা প্রদেশের বোলাঙ্গি মহারাজার কন্যা। তিনি ওয়েলহ্যাম বয়েস্‌ স্কুল, দ্য ডুন স্কুল, দেহ্‌রাদুন এবং নয়া দিল্লী স্টি. স্টিফেনও পড়াশোনা করেন। অভিনয় জীবন ছেড়ে দেয়ার পূর্বে তিনি দুন স্কুলে গানের শিক্ষকতা করতেন।
চন্দ্রচুর সিংয়ের দুই ছোট ভাই আদিত্য সিং এবং অভিমন্যু সিং রয়েছে।
চন্দ্রচুর সিং ১৯৯৬ সালে তেরে মেরে সাপ্‌নে অমিতাভ বচ্চন কর্পোরেশন লিমিটেড-এর তত্ত্বাবধানে নির্মিত ছবি দ্বারা অভিনয় কর্মজীবন শুরু করেছিলেন। পরে একই বছর তিনি অভিনেত্রী টাবুর সহিত মাচিস্‌ ছবির জন্য ফিল্মফেয়ার সেরা অভিষেক অভিনেতা (পুরুষ) পুরস্কার অর্জন করেন। তাকে আরো বিভিন্ন ছবিতে অভিনয় করতে দেখা গেলেও তেমন একটা সাফল্য আসেনি কিন্তু তারকা বহুল দাগঃ দ্য ফায়ার (১৯৯৯ সাল) ছবিতে সঞ্জয় দত্তের বিপরীতে প্রধান চরিত্র করে সাফল্য অর্জন করেন, এছাড়াও ক্যা কেহ্‌না (২০০০ সাল) ছবিতে প্রীতি জিন্টা ও সাইফ আলী খানের বিপরীতে এবং জোশ (২০০০ সাল) ছবিতে ঐশ্বরিয়া রাই ও শাহ্‌রুখ খানের বিপরীতেও অভিনয় করতে দেখা যায়।
প্রাথমিক কর্মজীবনের সাফল্যের পরও কয়েক দফা কাঁধ ও বাহুর সংযোগস্থল বিচ্যুতির বদৌলতে তার কর্মজীবনে ধীমি গতি লক্ষ্য করা যায়, একদা গোঁয়ায় পানিতে স্কি করার সময় সেই পুরনো ব্যথা অনুভব করেন। যার ফলে কাঁধের এই সমস্যার কারণে তিনি কাজ করতে অসক্ষম হন, সাথে সাথে শরীরের ওজন বেড়ে যাওয়ায় তার ভূমিকা থেকে দূরে সরে যান। তার কিছু মুক্তিপ্রাপ্ত ছবি আমদানি আট্টানি খারচা রুপাইয়া (২০০১ সাল), ভারত ভাগ্য বিধাতা (২০০২ সাল) এবং দেরিতে মুক্তিপ্রাপ্ত ছবি সরদ পার, যেটির শুটিং হয় ২০০২ সালে কিন্তু মুক্তি পায় ২০০৬ সালে। ছবিত্রয় বাণিজ্যিকভাবে গড়পরতায় আয়ের মুখ দেখে।
২০১২ সালে তিনি চার দিন কি চাঁদনী ছবি দিয়ে আবারো ফিরে আসেন। ছবিটিতে তুষার কাপুর, কুলরাজ রান্ধাওয়া, অনুপম খের, ওম পুরি এবং ফরিদা জালাল সহ আরো অনেকের সঙ্গে কেন্দ্রীয় চরিত্রে অভিনয় করেন। বিশেষকদের কাছ থেকে চার দিন কি চাঁদনী ছবিটি মিশ্র প্রতিক্রিয়া পায় এবং ভারতের কিছু কিছু জায়গায় ছবিটি ব্যবসায়িক সাফল্য পেতে অসমর্থ হয়। ২০১২ থেকে বর্তমান পর্যন্ত সময়ে তিনি নিজেকে বলিউডের অভিনেতা হিসেবে আবারও সংযুক্ত করেন। চলচ্চিত্রে ২য় ছবি ঝিল্লা ঘাজিয়াবাদ দিয়ে ফিরে আসেন একটু দেরিতে। তবে ছবিটি মুক্তির মুখ দেখে আগস্ট ২০১৩ সালে।
২০১৪ শীতকালীন প্যারালিম্পিক

২০১৪ শীতকালীন প্যারালিম্পিক (সাধারণত সোচি ২০১৪ প্যারালিম্পিক শীতকালীন গেমস নামে পরিচিত) প্রতিবন্ধীদের শীতকালীন আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ১১তম আসর যা আন্তর্জাতিক প্যারালিম্পিক কমিটির তত্ত্বাবধানে রাশিয়ার সোচিতে ৭ - ১৬ মার্চ ২০১৪ সালে অনুষ্ঠিত হয়। এটি রাশিয়ায় আয়োজিত প্রথম প্যারালিম্পিক গেমস এবং এ গেমসে ৪৫টি জাতীয় প্যারালিম্পিক কমিটি অংশগ্রহণ করে। এবারের গেমসে ৫ টি ক্রীড়ার ৭২ টি বিষয়ে প্রতিযোগিতা হয় এবং নতুন ক্রীড়া হিসাবে স্নোবোর্ডিং শীতকালীন প্যারালিম্পিকে অভিষেক হয়।
২০০১ সালের আন্তর্জাতিক অলিম্পিক কমিটি ও আন্তর্জাতিক প্যারালিম্পিক কমিটির একটি সাধারণ চুক্তির অংশ হিসাবে ২০১৪ শীতকালীন অলিম্পিক নিলামে বিজয়ী শহর একইসাথে ২০১৪ শীতকালীন প্যারালিম্পিকও আয়োজন করবে। ২০০৭ সালের ৪ জুলাই গুয়াতেমালার গুয়াতেমালা সিটিতে অনুষ্ঠিত ১১৯তম আইওসি সেশনে দ্বিতীয় ও ফাইনাল রাউন্ডের ভোটাভুটিতে সোচি ২০১৪ শীতকালীন অলিম্পিক ও প্যারালিম্পিক গেমসের স্বাগতিক হিসাবে উর্ত্তীণ হয়।
২০১৪ শীতকালীন প্যারালিম্পিকে ৪৫ টি জাতীয় প্যারালিম্পিক কমিটি অংশগ্রহণ করে, যা ২০১০ গেমসের চেয়ে একটি বেশি। সোচি ২০১৪ গেমসের মাধ্যমে ব্রাজিল, তুরস্ক ও উজবেকিস্তানের শীতকালীন প্যারালিম্পিক গেমসে অভিষেক হয়, যখন হাঙ্গেরি ও দক্ষিণ আফ্রিকা পূর্ববর্তী ভ্যানকুভার ২০১০ গেমসে অংশ নিলেও এবারে অংশগ্রহণ করেনি।
২০১৪ শীতকালীন প্যারালিম্পিকে ৫ টি শীতকালীন প্যারালিম্পিক ক্রীড়া ৭২ টি বিষয়ে পদকের জন্য প্রতিযোগিতা অনুষ্ঠিত হয়। নতুন ক্রীড়া হিসাবে স্নোবোর্ডিং বিষয় আলপাইন স্কিংয়ের অধীন অন্তর্ভুক্ত করা হয়।
মওলানা ভাসানী কলেজ

মওলানা ভাসানী কলেজ বাংলাদেশের সিরাজগঞ্জ জেলার একটি শিক্ষা প্রতিষ্ঠান। এটি উত্তরবঙ্গের প্রবেশদ্বার সিরাজগঞ্জে ১৯৯৪ সালে প্রতিষ্ঠা করা হয়েছিল।
১৯৯৪ সালে বেসরকারী ডিগ্রি কলেজ হিসেবে এটি প্রতিষ্ঠিত হয়। সর্বশেষ ২০১৫ সালে এটির ৩য় তলা ভবন এর শুভ উদ্বোধন হয়। ১৯৯৬ সালে জাতীয়করণ করার মাধ্যমে বর্তমান মওলানা ভাসানী ডিগ্রি কলেজ নামকরণ করা হয়।
মওলানা ভাসানী কলেজ এ উচ্চ মাধ্যমিক শ্রেণিতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া ড্রিগ্রী কোর্স করার ব্যবস্থা রয়েছে।
মওলানা আবদুল হামিদ খান ভাসানী (১২ ডিসেম্বর ১৮৮০ - ১৭ নভেম্বর ১৯৭৬) ছিলেন বিংশশতকী ব্রিটিশ ভারতের অন্যতম তৃণমূল রাজনীতিবিদ ও গণআন্দোলনের নায়ক, যিনি জীবদ্দশায় ১৯৪৭-এ সৃষ্ট পাকিস্তান ও ১৯৭১-এ প্রতিষ্ঠিত বাংলাদেশের রাজনীতিতে বিশেষ গুরুত্বপূর্ণ ভূমিকা পালন করেছেন। তিনি বাংলাদেশের মানুষের কাছে “মজলুম জননেতা” হিসাবে সমধিক পরিচিত। ১৯৫৪ খ্রিষ্টাব্দের নির্বাচনে যুক্তফ্রন্ট গঠনকারী প্রধান নেতাদের মধ্যে অন্যতম। স্বাধীন বাংলাদেশ প্রতিষ্ঠায় বিশিষ্ট ভূমিকা পালন করেন। তিনি রাজনৈতিক জীবনের বেশীরভাগ সময় মাওপন্থী কম্যুনিস্ট তথা বামধারা রাজনীতির সাথে জড়িত ছিলেন। তার অনুসারীদের অনেকে এজন্য তাকে "লাল মওলানা" নামেও ডাকতেন। তিনি ছিলেন একজন দূরদর্শী নেতা এবং পঞ্চাশের দশকেই নিশ্চিত হয়েছিলেন যে পাকিস্তানের অংশ হিসেবে বাংলাদেশ একটি অচল রাষ্ট্রকাঠামো। ১৯৫৭ খ্রিষ্টাব্দের কাগমারী সম্মেলনে তিনি পাকিস্তানের পশ্চিমা শাসকদের 'ওয়ালাকুমুসসালাম' বলে সর্বপ্রথম পূর্ব পাকিস্তানের বিচ্ছিন্নতার ঐতিহাসিক ঘণ্টা বাজিয়েছিলেন।
কলেজটির একটি মাত্র ভবন যা ৩য় তালা। ২য় তলায় একটি ছোট গ্রন্থাগার রয়েছে। কলেজ প্রাঙ্গনে এছাড়া রয়েছে ক্রীড়া ও কমন রুম । এটি সিরাজগঞ্জ সদর এর মেইন শহরে অবস্থিত। এছাড়াও কলেজ ক্যাম্পাসে আরো নতুন দুটি ভবনের কাজ চলছে । সিরাজগঞ্জ এর ডিগ্রী পাশের 70% শিক্ষার্থী এই কলেজের।
অমরা

অমরা () হলো গর্ভাশয়ের ভেতর এক প্রকার টিস্যু যেখান থেকে ডিম্বক সৃষ্টি হয়। যে বিশেষ অঙ্গের মাধ্যমে মাতৃকোষে ভ্রূণ ক্রমবর্ধমান এবং মাতৃ জরায়ুর টিস্যুর সাথে যুক্ত থাকে ও সমন্বয় সাধন করে তাকে অমরা বা গর্ভফুল বলে।
গর্ভাবস্থায় ভ্রূণ ও মাতৃদেহের মধ্যে অস্থায়ী টিস্যু দ্বারা সংযোগ স্থাপিত হয়। এই কলার মাধ্যমে ভ্রূণে মাতৃদেহ থেকে পুষ্টিদ্রব্য ও অক্সিজেন পৌঁছায় এবং ভ্রূণ থেকে বিপাকজাত ক্ষতিকারক পদার্থ মাতৃদেহে আসে। এই অস্থায়ী টিস্যু হলো অমরা বা প্লাসেন্টা।
গর্ভবতী স্ত্রী লোকের জরায়ুর এন্ডোমেট্রিয়ামে ব্লাস্টোসিস্ট রোপণের পর থেকেই অমরা উৎপত্তি হতে শুরু হয়।
অমরা মাতৃদেহের অংশ ও ভ্রূণের অংশ নিয়ে গঠিত। মৃতদেহের অংশ হলো ব্লাড সাইনাস আর ভ্রূণ এর অংশ হলো কোরিওনিক ভিলাই ।
অমরার সাহায্যে ভ্রূণ জরায়ুর গাত্রে সংস্থাপিত হয়। অমরা অনেকটা ফুসফুসের মতো কাজ করে। অমরার মাধ্যমে মায়ের রক্ত থেকে অক্সিজেন গ্রহণ এবং ভ্রূণ থেকে কার্বন ডাইঅক্সাইডের বিনিময় ঘটে। অমরাতে সঞ্চিত প্রোটিন লিপিড, ক্যালসিয়াম প্রয়োজনে ভেঙে যায় এবং ভ্রূণের রক্তে মেশে। মায়ের দেহ থেকে ভ্রূণে রোগ জীবাণু প্রবেশ বাধা দেয় অমরা। মায়ের দেহে গঠিত অ্যান্টিবডি অমরার মাধ্যমে ভ্রূণের রক্তে প্রবেশ করে।অমরা একই সাথে বৃক্কের মতো কাজ করে। বিপাকের ফলে যে বর্জ্য পদার্থ উৎপন্ন হয় তা অমরার মাধ্যমে ভ্রূণের দেহ থেকে অপসারিত হয়। অমরা কিছু গুরুত্বপূর্ণ হরমোন তৈরি করে। এই হরমোন ভ্রূণের রক্ষণাবেক্ষণ ও তার স্বাভাবিক গঠনে সাহায্য করে অমরা অন্তঃক্ষরা গ্রন্থি হিসেবে কাজ করে। অমরা থেকে HCG,HCS, প্রোজেস্টেরন, রিল্যাক্সিন ক্ষরিত হয়।
<nowiki>*</nowiki>প্লাসেন্টার বিরূপ কার্য হল অতিরিক্ত antiRh ফ্যাক্টর এর কারণে ভ্রুনের এরিথ্রো ব্লাস্টোসিস ফিটালিস অস্বাভাবিকতা হয় আবার ফোনের অনেক জেনেটিক্যাল অস্বাভাবিকতা, হেপাটাইটিস বি এর সংক্রমণ ঘটতে পারে।
অমরার অপর নাম হল গর্ভফুল।
নির্বাচনী ব্যবস্থা

নির্বাচনী ব্যবস্থা হলো সাংবিধানিক নিয়ম অনুসরণ করে জনগণের মতামত জানাবার ব্যবস্থা। ভোট একটি দেশের জনগনের অন্যতম গণতান্ত্রিক অধিকার। এর মাধ্যমে জনগণ কোনো ব্যক্তি ও রাজনৈতিক দলকে ক্ষমতায় আসার জন্য নির্বাচিত করে। বর্তমান বিশ্বে প্রচলিত নির্বাচনী ব্যবস্থায় গরিষ্ঠতামূলক শাসন, সংখ্যানুপাতিক প্রতিনিধিত্বমুলক ব্যবস্থার উপস্থিতি দেখা যায়। এছাড়া গনতান্ত্রিক ব্যবস্থায় একক বিজয়ী ব্যবস্থা, বহু বিজয়ী ব্যবস্থা, পছন্দানুক্রম ব্যবস্থা, দলীয়-তালিকা আনুপাতিক প্রতিনিধিত্ব এবং অতিরিক্ত সদস্য ব্যবস্থারও প্রচলন দেখা যায়। স্বচ্ছ্বতা ও দায়বদ্ধতাকে গণতন্ত্রের একটা স্তম্ভ হিসেবে বিবেচনা করা হয়। এজন্য অবাধ ও নিরপেক্ষ নির্বাচন রাজনৈতিক-গণতন্ত্রের একটি আবশ্যিক পূর্বশর্ত। যে ধরনের নির্বাচনী ব্যবস্থাই অনুসরণ করা হোক না কেন তাতে জনগণের অবাধ-ভোটাধিকার প্রয়োগ ও ভোটের মাধ্যমে জনগণের প্রকৃত ইচ্ছা ও মতামতের প্রতিফলন নিশ্চিত করা নির্বাচনের প্রাথমিক ও মৌলিক উপাদান।
মার্কিন যুক্তরাষ্ট্র, বাংলাদেশ, ভারত, যুক্তরাজ্য সহ পৃথিবীর বিভিন্ন দেশে ফার্স্ট-পাস্ট-দ্য-পোস্ট বা এফপিটিপি পদ্ধতি প্রচলিত আছে। এই পদ্ধতিতে ভোটাররা নিজেদের পছন্দের একজন মাত্র প্রার্থীকে ভোট দিতে পারেন এবং যে প্রার্থী সবচেয়ে বেশি ভোট পান সে প্রার্থীই জয়ী হন। প্রার্থীর সংখ্যা তিন বা ততোধিক হলে ৫০% এর কম ভোট পেয়েও কোনো এক প্রার্থী জয়লাভ করতে পারেন।
একের অধিক বিজয়ী নির্বাচিত করার ক্ষেত্রে এমন নির্বাচন ব্যবস্থা অনুসরণ করা যেতে পারে। যেমন আইনসভার নির্বাচন। এই ব্যবস্থায় জনগনের প্রতিনিধি একটি দলের প্রতি জনগণের মতামতের আনুপাতিক ভিত্তিতে নির্বাচিত হয়। উদাহরণ হিসেবে বলা যায় কোন দেশের আইন সভার মোট আসন সংখ্যা ৩০০ হলে যে দল ৪০ শতাংশ ভোট পেয়েছে তারা এ পদ্ধতিতে ১২০টি শতাংশ আসন পাবে।
এর ইংরেজি নাম হলো "preferential voting methods" এই পদ্ধতিতে ভোটারকে তার পছন্দ অনুসারে প্রার্থীদের ক্রমবিন্যাস করতে বলা হয়। এক্ষেত্রে কোন পদ্ধতিতে তাকে প্রত্যেক প্রার্থীকেই পছন্দানুক্রমে স্থান দিতে হয় কোন কোন ক্ষেত্রে ন্যূনতম সংখ্যক প্রার্থীকে পছন্দানুক্রমে স্থান দিতে বলা হয়। 
বহু দেশেই নির্বাচনী সংস্কার আন্দোলন বেড়ে উঠছে, এতে অ্যাপ্রুভাল ভোটিং, সিঙ্গল ট্রান্সফারেবল ভোট, ইনস্ট্যান্ট রান অব ভোটিং অথবা কনডোরসেট ব্যবস্থার পক্ষে সওয়াল করা হচ্ছে, কিছু দেশে ছোটখাটো ভোটে এই পদ্ধতিগুলি জনপ্রিয়তা পেয়েছে। যদিও সে দেশগুলিতে আরো গুরুত্বপূর্ণ নির্বাচনগুলিতে এখনও সেই প্রথাগত গণনা পদ্ধতিই ব্যবহার করা হচ্ছে।
কাবুস বিন সাইদ আল সাইদ

কাবুস বিন সাইদ আল বুসাইদি (, , ""; ১৮ নভেম্বর ১৯৪০ – ১০ জানুয়ারি ২০২০) ওমানের সুলতান ছিলেন। তার বাবা সাইদ বিন তাইমুরকে একটি অভ্যুত্থানে ক্ষমতাচ্যুত করার পর তিনি ক্ষমতালাভ করেন। তিনি আল সাইদ রাজবংশের ১৪তম প্রজন্ম। তিনি গান্ধী শান্তি পুরস্কার লাভ করেছেন।
কাবুস ১৯৪০ সালের ১৮ নভেম্বর সালালাহর জুফারে জন্মগ্রহণ করেন। তিনি সুলতান সাইদ বিন তাইমুর ও শাইখা মাজনুন আল-মাশানির একমাত্র পুত্র ছিলেন।
তিনি প্রাথমিক ও মাধ্যমিক শিক্ষা সালালাহ ও ভারতের পুনেতে লাভ করেছেন। পুনেতে তিনি ভারতের সাবেক রাষ্ট্রপতি শঙ্কর দয়াল শর্মার ছাত্র ছিলেন। ১৬ বছর বয়সে তিনি ইংল্যান্ডে পড়াশোনার জন্য যান। ২০ বছর বয়সে তিনি রয়েল মিলিটারি একাডেমি স্যান্ডহার্স্ট‌ে যোগ দেন। স্যান্ডহার্স্ট থেকে স্নাতক হওয়ার পর তিনি ব্রিটিশ সেনাবাহিনীতে যোগ দেন। তাকে ১ম ব্যাটেলিয়ন ক্যামেরনিয়ান্স (স্কটিশ রাইফেল)-এ নিয়োগ দেয়া হয়। তিনি জার্মানিতে একবছর দায়িত্বপালন করেছেন।
সামরিক দায়িত্বপালনের পর কাবুস ইংল্যান্ডের অধ্যয়ন করেন। সালালাহতে ফিরে আসার পর তিনি ইসলাম এবং দেশের ইতিহাসে উপর পড়াশোনা করেছেন।
একটি সফল অভ্যুত্থানে তার পিতার ক্ষমতাচ্যুতির পর কাবুস ১৯৭০ সালের ২৩ জুলাই ক্ষমতালাভ করেন। তিনি ঘোষণা করেন যে রাষ্ট্রকে আর মাস্কাট ও ওমান নামে ডাকা হবে না। রাষ্ট্রীয় একতার জন্য এর পরিবর্তে রাষ্ট্রের নাম ওমান সালতানাত রাখা হয়।
সুলতান হওয়ার পর কাবুস দক্ষিণ ইয়েমেনের সশস্ত্র কমিউনিস্ট অভ্যুত্থানের কারণে সমস্যাগ্রস্ত হন। ইরানের শাহ মোহাম্মদ রেজা পাহলভী, জর্ডানের বাদশাহ হুসাইন বিন তালাল, ব্রিটিশ স্পেশাল ফোর্সেস ও ব্রিটিশ বিমানবাহিনীর সহায়তা বিদ্রোহীদের পরাজিত করা হয়।
ওমানে সার্বভৌম রাজতন্ত্র ব্যবস্থা প্রচলিত।
ওমানে ক্ষমতার পৃথকীকরণের ব্যবস্থা নেই। সমস্ত ক্ষমতা সুলতানের হাতে রয়েছে। সুলতান সশস্ত্র বাহিনীসমূহের প্রধান। এছাড়াও তিনি প্রতিরক্ষামন্ত্রী, পররাষ্ট্রমন্ত্রী এবং কেন্দ্রীয় ব্যাংকের চেয়ারম্যান হিসেবে দায়িত্বপালন করেন। ১৯৯৬ সালের মৌলিক আইনসহ সকল আইন ১৯৭০ সাল থেকে রাজকীয় ফরমানের মাধ্যমে প্রচলিত হয়ে আসছে। সুলতান বিচারকদের নিয়োগ করেন এবং সাজা রদ বা হ্রাস করতে পারেন।
সুলতান কাবুস সরকারিভাবে ওমানের নিরপেক্ষ অবস্থান বজায় রাখেন। ইরানের সাথে তার স্বাভাবিক সম্পর্ক রয়েছে। যুক্তরাজ্য, যুক্তরাষ্ট্রসহ পশ্চিমা দেশগুলির সাথে ওমানের মিত্রতা রয়েছে।
পারস্য উপসাগরের আরব রাষ্ট্রসমূহের মধ্যে ওমানের সাথে সম্পর্ক সবচেয়ে স্বাভাবিক। এক্ষেত্রে ওমান ইরান ও পাশ্চাত্যের সাথে ভারসাম্য বজায় রাখে। এর ফলে ওমান যুক্তরাষ্ট্র ও ইরানের মধ্যে মধ্যস্থতার ভূমিকা পালন করেছে।
কাবুসের কোনো ঘোষিত উত্তরসুরি নেই। এক্ষেত্রে ওমান অন্যান্য উপসাগরীয় রাষ্ট্রের ব্যতিক্রম। ওমানের সংবিধানের ৬ অনুচ্ছেদ অনুযায়ী সুলতানের পদ খালি হওয়ার তিন দিনের মধ্যে রাজপরিবারকে নতুন সুলতান নির্বাচন করতে হবে।
সুলতান কাবুস নিম্নোক্ত সামরিক পদবীধারী:
সুলতান কাবুস ১০ জানুয়ারি ২০২০, শুক্রবার, ৭৯ বছর বয়সে ক্যান্সারে আক্রান্ত হয়ে মৃত্যুবরণ করেন। তিনি অবিবাহিত ছিলেন এবং তাঁর কোনো উত্তরাধিকারী বা মনোনীত কেউ ছিল না। তিনি ছিলেন আরব বিশ্বে সবচেয়ে বেশি দিন রাজত্ব করা সুলতান।
গ্রেইম লেব্রয়

গ্রেইম ফ্রেডরিক লেব্রয় (; জন্ম: ৭ জুন, ১৯৬৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, ম্যাচ রেফারি ও দল নির্বাচক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাবের পক্ষে খেলেছিলেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন গ্রেইম লেব্রয়।
১৯৮৬ থেকে ১৯৯২ মেয়াদে শ্রীলঙ্কা দলের পক্ষে ৯টি টেস্ট ও ৪৪টি একদিনের আন্তর্জাতিকে অংশ নিয়েছেন। এছাড়াও প্রথম-শ্রেণীর ক্রিকেটে ৩৩.৫৬ গড়ে ১২৪ উইকেট পেয়েছেন। কিন্তু আন্তর্জাতিক ক্রিকেট অঙ্গনে তার বোলিং গড় চল্লিশের মাঝামাঝি। মাঝারীমানের ব্যাটিং দক্ষতার কারণে মাঝেমধ্যেই অল-রাউন্ড নৈপুণ্য প্রদর্শনে সক্ষমতা দেখাতে পেরেছিলেন। তন্মধ্যে অস্ট্রেলিয়ার বিপক্ষে ৭ উইকেট দখলসহ ৮০ বলে ৭০ রান করেছিলেন। শ্রীলঙ্কায় রাজনৈতিক অস্থিরতার কারণে নয় টেস্টের সবগুলোই খেলেছেন প্রতিপক্ষের মাঠে।
খেলোয়াড়ী জীবন থেকে অবসর নেয়ার পর ফিকার সদস্যরূপে দায়িত্ব পালন করেছিলেন।
১৫ সেপ্টেম্বর, ২০১৭ তারিখে গ্রেইম লেব্রয়কে প্রধান দল নির্বাচক হিসেবে মনোনীত করা হয়। তার সাথে সাবেক দল নির্বাচক অশঙ্কা গুরুসিনহা ও নতুন তিনজন - জাতীয় দলের সাবেক ব্যবস্থাপক জেরিল ওটার্সজ, সাবেক শ্রীলঙ্কান উইকেট-রক্ষক গামিনি বিক্রমাসিংহে ও সাবেক শ্রীলঙ্কান ক্রিকেটার সজিত ফার্নান্দোকে মনোনয়ন দেয়া হয়।
ডাইক্লোফেনাক

ডাইক্লোফেনাক () (INN) একটি ব্যথানাশক বা নন-স্টেরয়ডাল অ্যান্টি-ইনফ্ল্যামাটরি ড্রাগ (NSAID)। সারাবিশ্বে বিভিন্ন নামে পাওয়া যায়।
ডাইক্লোফেনাক নামটি এর রাসায়নিক নাম: 2-(2,6-dichloranilino) phenylacetic acid থেকে উদ্ভূত।আলফ্রেড সালম্যান (Alfred Sallmann) ও রুডলফ ফিস্টার (Rudolf Pfister) প্রথম ডাইক্লোফেনাক সংশ্লেষণ করেন এবং Ciba-Geigy কোম্পানি যা বর্তমানে নোভারটিস (Novartis) নামে পরিচিত, প্রথম এটি বাজারে আনে ১৯৭৩ সালে। 
ডাইক্লোফেনাক ওষুধটি সোডিয়াম বা পটাশিয়াম লবণ হিসেবে পাওয়া যায়।। 
ডাইক্লোফেনাক ব্যথা, প্রদাহজনিত রোগ ও ডিসমেনোরিয়া বা ব্যথাযুক্ত রজঃস্রাব প্রভৃতি ক্ষেত্রে ব্যবহৃত হয়। 
প্রদাহজনিত রোগসমূহ হলো আর্থ্রাইটিস, রিউমাটয়েড আর্থ্রাইটিস, অস্টিওআর্থ্রাইটিস, পলিমায়োসাইটিস, ডার্মাটোমায়োসাইটিস, অ্যাঙ্কাইলোজিং স্পনডাইলাইটিস, গাউট ইত্যাদি। 
কিডনিতে পাথর বা পিত্তথলির পাথর, মাইগ্রেনের ব্যথা ইত্যাদি ক্ষেত্রে এর ব্যবহার রয়েছে। এ ছাড়া ডাইক্লোফেনাক অপারেশন পরবর্তী বা আঘাতজনিত হালকা থেকে মাঝারি ব্যথা উপশমে ব্যবহার করা হয়।
ডাইক্লোফেনাক মলম হিসাবেও পাওয়া যায় যা স্ট্রেইন বা আঘাতজনিত বা প্রদাহজনিত ব্যথায় স্থানীয়ভাবে ব্যবহৃত হয়। 
এটি ক্যান্সারজনিত ব্যথায় ব্যবহার করা হয়।
ডাইক্লোফেনাক হার্ট অ্যাটাকের ঝুঁকি বাড়ায়। FDA মেডিকেল অফিসার ডেভিড গ্রাহাম রিভিউ প্রদান করেন যে ডাইক্লোফেনাক মায়োকার্ডিয়াল ইনফার্কশন এর ঝুঁকি বাড়ায়। এছাড়া পেপ্টিক আলসার ও লিভারের ক্ষতি করতে পারে। ডাইক্লোফেনাক কিডনিতে প্রোস্টাগ্লান্ডিন সংশ্লেষণ কমিয়ে কিডনিকে ক্ষতিগ্রস্ত করতে পারে।
সাম্প্রতিক গবেষণায় দেখা গেছে নিয়মিত ডাইক্লোফেনাক সেবনে স্ট্রোক এর ঝুঁকি বাড়ে। ডাইক্লোফেনাক ও এই গ্রুপের অন্যান্য ওষুধ যেমন অ্যাসপিরিন নিয়মিত সেবনে সাময়িক বন্ধ্যত্ব দেখা দিতে পারে। ডিপ্রেশন, উদ্বিগ্নতা, অস্থিরতা, দুঃস্বপ্ন প্রভৃতি মানসিক ব্যাধি করতে পারে। এটি ওয়ার্ম অ্যান্টিবডি হিমোলাইটিক অ্যানিমিয়া করতে পারে।
মনোজ যোশী

মনোজ যোশী (; জন্ম: ১৪ ডিসেম্বর ১৯৬৫) ভারতীয় চলচ্চিত্র এবং টেলিভিশনের একজন অভিনেতা। মারাঠি থিয়েটার দিয়েই তার কর্মজীবন শুরু হয় এবং তিনি তার কর্মশৈলী দিয়ে গুজরাত ও হিন্দি থিয়েটারে জায়গা করে নেন। ১৯৯৮ সাল হতে তিনি আরো ৬০টিরও বেশি ছবিতে অভিনয় করেছেন তবে তার বেশিরভাগই কৌতুকময় চরিত্রে।
তিনি টিভি সিরিজ যেমন চাণক্য, এক মহল হো সাপ্না কা, রাউ (মারাঠি), সাংদিল, কাভি শৌতেন কাভি সাহেলি, খিচ্‌ড়ি, মুরা রাস্কা মাই লা (মারাঠি)তেও অভিনয় করেন। তিনি ভাইয়ের সাথে সারফারোশ (সাব ইনেস্পেক্টর বাজ্জু) ছবি দিয়ে আত্মপ্রকাশ করেন। ছবিটিতে তার ভাই বালা ঠাকুরের চরিত্রে অভিনয় করেন। তার অন্যান্য ছবিগুলো হলো হাঙ্গামা, হালচাল, ধুম, ভাগাম ভাগ, ফির হেরা ফেরি, চুপ চুপ কে, ভোল ভুলাইয়া ও বিল্লো বারবের।
তিনি টিভি সিরিয়াল চক্রবর্তী আশোকা সাম্রাট-এ চাণক্যের চরিত্র ফুটিয়ে তোলেন।
তার পিতা ছিলেন নবনীত যোশী এবং তার ছোট ভাই হলেন আরেক অভিনেতা রাজেশ যোশী। রাজেশ যোশী ১৯৯৮ সালে মৃত্যুবরণ করেন। মনোজ জোশীকে আদপোদারা গ্রামের পাশে উত্তর গুজরাতের হিম্মতনগর থেকে তাকে আহবান করা হয়।
অস্টিন মর্দন

অস্টিন আলবার্ট মর্দন পিএচডি (জন্ম জুন ২৫, ১৯৬২) একজন লেখক এবং জনসমাজের নেতা। তিনি প্রতিবন্ধীদের জন্য উকিল।
ডঃ মর্দন ইউনিভার্সিটি অফ আলবের্তার জন দস্সেতর হেলথ এথিক্স সেন্টারে উপরি অধ্যাপক। ১৯৮০ সালে তিনি কানাডার এদ্মন্তন শহরে অন্তার্চ্তিক ইনস্টিটিউট অফ কানাডা প্রতিষ্ঠা করেছিলেন। আজও তিনি এই ইনস্টিটিউটএর পরিচালক।
মর্দনের জন্ম ১৯৬২ সালে কানাডার এদ্মন্তন শহরে হয়েছিল | তার মায়ের নাম মে মর্দন এবং তার বাবার নাম আর্নেস্ট জর্জ মর্দন| শৈশবকাল তিনি লেথব্রিজে কাটিয়েছিলেন কিন্তু আজকাল তিনি এদ্মন্তনে থাকেন |
তুলনামূলক ক্লাসিক এবং ইতিহাসের অধ্যাপক হওয়ার আগে মর্দনের পৈতৃক পিতামহ, অস্টিন মর্দন, কেমব্রিজ ইউনিভার্সিটিতে ছাত্র ছিলেন | মর্দনের পিতামহ স্কত্লান্দের অর্দস কাসেল কিনে ছিলেন | ১৯৮৩ সাল পর্যন্ত তাদের পরিবারের সম্পতি ছিল | 
মর্দনের ১৯৬২ সালে কানাডার এদ্মন্তন শহরে জন্মেছিলেন, ছোটবেলা তিনি লেথ্বৃদ্গে কাটিয়েছিলেন, এবং শীতকালে তিনি মা আর বনের সাথে হাওয়াই এ যেতেন | তিনি পড়ালেখায় ভাল ছিলেন, কিন্তু স্কুলে অন্য ছেলে মেয়েরা তার পেছনে লাগত | কয়েক বছরের জন্য তিনি স্কত্লান্দে থেকেছিলেন এবং সেখানের গ্রেনবেল ইউনিভার্সিটিতে পড়াশোনা করেছিলেন |
যেহেতু তিনি শিক্ষাবিদ একটি পরিবার থেকে আসেন, তিনি পড়াশোনার দিকে অনেক মন দিতেন, কিন্তু কলেজএ তিনি ভূগোল ছাড়া সব ক্লাস্সে ফেল করেছিলেন |.তাই তিনি ভূগোল নিয়ে আরো পড়াশোনা কানাডিয়ান আর্মড ফোর্সেস থেকে ট্রেনিং নিয়ে তিনি কানাডিয়ান প্রাইমারি রেসের্ভেসএ ভাগ নিলেন |.
১৯৮৫ এ ডঃ মর্দন ইউনিভার্সিটি অফ লেথব্রিজ থেকে ভূগোলের বাচেলোর্স ডিগ্রী প্রাপ্ত করেন | টেক্সাস এ এন্ড এম ইউনিভার্সিটি থেকে তিনি আরেকটা মাস্টার্স অফ এডুকেশন প্রাপ্ত করেন ১৯৯০ সালে | তার স্কিত্জফ্রেনিয়া রোগ ধরা পরার পর তিনি গ্রীনিচ ইউনিভার্সিটি থেকে পিএইচডি করেছিলেন | তিনি আরও অনেক ডিগ্রী প্রাপ্ত করেছেন নিউম্যান থীয়লোগিকাল কলেজ, খারকভ ন্যাশনাল ইউনিভার্সিটি, এবং ইউনিভার্সিটি অফ সাউথ আফ্রিকা থেকে | ইউনিভার্সিটি অফ আলবার্তো থেকে তিনি সম্মানসূচক ডিগ্রী পান ২০১১ এ |
২০১৪ শীতকালীন প্যারালিম্পিকের পদক তালিকা

২০১৪ শীতকালীন প্যারালিম্পিক পদক তালিকা হল ৭ - ১৬ মার্চ রাশিয়ার সোচিতে অনুষ্ঠিত ২০১৪ শীতকালীন প্যারালিম্পিকে পদক অর্জনের তালিকা অনুসারে জাতীয় প্যারালিম্পিক কমিটিসমূহের একটি তালিকা। ৫ টি ক্রীড়ার ৭২ টি বিষয়ে ৪৫ টি দেশের ৫৫০ জন ক্রীড়াবিদ অংশগ্রহণ করে। রাশিয়া ৩০ টি স্বর্ণ পদকসহ ৮০ টি পদক (যা মোট পদকের ৩৭%) নিয়ে প্রথম স্থান অর্জন করেন।
<onlyinclude>;নির্দেশক 
</onlyinclude>
২০১০ শীতকালীন প্যারালিম্পিক

২০১০ শীতকালীন প্যারালিম্পিক (অফিসিয়ালিভাবে দ্বাদশ প্যারালিম্পিক শীতকালীন গেমস) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ১০ম আয়োজন, যা ১২ - ২১ মার্চ ২০১০ সালে কানাডার ভ্যানকুভার ও উইস্টলারে অনুষ্ঠিত হয়। ভ্যানকুভারের বিসি প্লেস স্টেডিয়ামে উদ্বোধনী এবং উইস্টলারে সমাপনী অনুষ্ঠান হয়। উদ্বোধনী অনুষ্ঠানে ৫০০ জন শিল্পী "ওয়ান ইন্সপেয়ার মেনি" সংগীতটি পরিবেশন করেন। পনের বছর বয়সী কানাডীয় স্নোবোর্ডার জেস বিউমোন্ট, যে একজন অ্যাপুটি, সে ক্রীড়াবিদদের শপথ বাক্য পাঠ করান। প্যাট্রিক রোবার্গ প্রোডাকশন ইন্ডাস্ট্রি এর ব্যবস্থাপনায় দুই ঘণ্টা ধরে ভ্যানকুভার ভিত্তিক লাইভ অনুষ্ঠান দেখানো হয়।
২০০১ সালের আন্তর্জাতিক অলিম্পিক কমিটি ও আন্তর্জাতিক প্যারালিম্পিক কমিটির একটি সাধারণ চুক্তির অংশ হিসাবে ২০১০ শীতকালীন অলিম্পিক নিলামে বিজয়ী শহর একইসাথে ২০১০ শীতকালীন প্যারালিম্পিকও আয়োজন করবে। চেক রিপাবলিকের প্রাগে অনুষ্ঠিত ১১৫তম আইওসি সেশনে দ্বিতীয় ও ফাইনাল রাউন্ডের ভোটাভুটিতে ভ্যানকুভার ২০১০ শীতকালীন অলিম্পিক ও প্যারালিম্পিক গেমসের স্বাগতিক হিসাবে উর্ত্তীণ হয়।
২০১০ শীতকালীন প্যারালিম্পিকে ৪৪ টি জাতীয় প্যারালিম্পিক কমিটি তাদের প্রতিনিধি পাঠায়। যা ২০০৬ গেমসের চেয়ে ৫ টি বেশি। ২০০৬ প্যারালিম্পিকে ৩৯ জাতীয় প্যারালিম্পিক কমিটি অংশগ্রহণ করেছিল। আর্জেন্টিনা, রোমানিয়ার এবং বসনিয়া ও হারজেগোভিনা পূর্বে গ্রীষ্মকালীন প্যারালিম্পিকে অংশ নিলেও প্রথমববারের মত শীতকালীন প্যারালিম্পিকে অংশ নেয়। এছাড়া সার্বিয়া মন্টিনিগ্রো থেকে আলাদা হওয়ার পর এবারে প্রথম অংশগ্রহণ করে। লাটভিয়া ২০০৬ তুরিন গেমসে অংশগ্রহণ করলেও ২০১০ গেমসে অংশ নেয়নি।
২০১০ ভ্যানকুভার প্যারালিম্পিকে ৫০৬ জন ক্রীড়াবিদ অংশগ্রহণ করে, যেখানে ২০০৬ শীতকালীন প্যারালিম্পিক এর চেয়ে অনেক কম ৪৭৬ জন ক্রীড়াবিদ অংশ নিয়েছিল।
২০১০ শীতকালীন প্যারালিম্পিকে ৫ টি শীতকালীন প্যারালিম্পিক ক্রীড়া ৬৪ টি বিষয়ে পদকের জন্য প্রতিযোগিতা অনুষ্ঠিত হয়।
২০১০ শীতকালীন গেমসের সময়সূচি ৬ অক্টোবর ২০০৯ সালে প্রকাশ করা হয়।
 স্বাগতিক দেশ (কানাডা)
ক্লোট্রিমাজোল

ক্লোট্রিমাজোল () একটি বিস্তৃত বর্ণালীর ছত্রাক নাশক ওষুধ যা মানুষ ও অন্যান্য প্রাণীর ছত্রাক সংক্রমণের চিকিৎসায় ব্যবহৃত হয়, যেমন ভ্যাজাইনাল ক্যান্ডিডিয়াসিস বা যোনিপথের ঈস্ট সংক্রমণ, ওরাল থ্রাস বা মুখগহ্বরের ক্যান্ডিডিয়াসিস, রিং ওয়ার্ম বা দাদ ইত্যাদি। এছাড়া এটি অ্যাথলেটস ফুট (টিনিয়া পেডিস) ও জোক ইচ (টিনিয়া ক্রুরিস) এর চিকিৎসাতেও ব্যবহৃত হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।
ছত্রাক সংক্রমণের চিকিৎসায় ব্যবহৃত হয়, যেমন ভ্যাজাইনাল ক্যান্ডিডিয়াসিস বা যোনিপথের ঈস্ট সংক্রমণ, ওরাল থ্রাস বা মুখগহ্বরের ক্যান্ডিডিয়াসিস, রিং ওয়ার্ম বা দাদ,অ্যাথলেটস ফুট (টিনিয়া পেডিস) ও জোক ইচ (টিনিয়া ক্রুরিস)। এটি ১% ক্রিম, ভ্যাজাইনাল ট্যাবলেট ও লজেন্স হিসেবে পাওয়া যায়। ভালবোভ্যাজাইনাল ক্যান্ডিডিয়াসিসে ক্লোট্রিমাজোল ট্যাবলেট যোনিপথে স্থাপন করা হয়। এটি ওরাল থ্রাশ বা মুখগহ্বরের সংক্রমণে লজেন্স হিসেবে ব্যবহার করা হয়। 
টিনিয়া কর্পোরিস, টিনিয়া ক্রুরিস বা টিনিয়া পেডিসের চিকিৎসায় প্রায়শই ক্লোট্রিমাজোল এর সাথে বিটামিথাসন ব্যবহার করা হয়। সিকল সেল অ্যানিমিয়াতে এর ব্যবহার নিয়ে গবেষণা হচ্ছে। 
টপিক্যাল ব্যবহারে কিছু পরিমাণ শোষিত হলেও গর্ভাবস্থা ও দুগ্ধদানকালীন সময়ে ব্যবহার করা যেতে পারে।
ট্যাবলেট এর ক্ষেত্রে চুলকানি ও বমি হতে পারে। ভ্যাজাইনাল ট্যাবলেট এর ক্ষেত্রে যোনিপথে জ্বালা করতে পারে এবং যৌনমিলনের পর পুরুষ সঙ্গীর শিশ্নে চুলকানি ও জ্বালা হতে পারে। ক্লোট্রিমাজোল ক্রিম ও সাপোজিটোরিতে তৈল থাকে যা ল্যাটেক্স কনডমকে দুর্বল করে দিতে পারে।
ইকোনাজোল

ইকোনাজোল () (সাধারণত নাইট্রেট লবণ হিসেবে ব্যবহৃত হয়) একটি ছত্রাক নাশক ওষুধ যা ইমিডাজোল শ্রেণিভুক্ত।
এটি ক্রিম হিসেবে বিভিন্ন নামে পাওয়া যায়। কোনো কোনো ক্ষেত্রে এটি ট্রায়ামসিনোলোনের সাথে কম্বিনেশন করে ব্যবহার করা হয়।
ছত্রাক সংক্রমণ যেমন ভ্যাজাইনাল ক্যান্ডিডিয়াসিস বা যোনিপথের ঈস্ট সংক্রমণ, ওরাল থ্রাস বা মুখগহ্বরের ক্যান্ডিডিয়াসিস, রিং ওয়ার্ম বা দাদ ইত্যাদি। এছাড়া এটি অ্যাথলেটস ফুট (টিনিয়া পেডিস) ও জোক ইচ (টিনিয়া ক্রূরিস),পিটাইরিয়াসিস ভারসিকালার এর চিকিৎসাতেও ব্যবহৃত হয়। 
প্রায় ৩% রোগীর ক্ষেত্রে ইকোনাজোল নাইট্রেট পার্শ্বপ্রতিক্রিয়া দেখায়। প্রধান প্রতিক্রিয়াসমূহ হচ্ছে চুলকানি,জ্বলন, ইরাইথিমা বা লালচে দাগ ইত্যাদি।
থায়ামিন

থায়ামিন বা ভিটামিন বি (), হচ্ছে ভিটামিন বি কমপ্লেক্সের অন্তর্ভুক্ত। থায়ামিন হলো প্রথম আবিষ্কৃত পানিতে দ্রবণীয় ভিটামিন সকল প্রাণীর জন্য থায়ামিন অত্যাবশ্যকীয় হলেও শুধু ব্যাকটেরিয়া,ছত্রাক ও উদ্ভিদে থায়ামিন তৈরি হয়, তাই মানুষ ও অন্যান্য প্রাণীকে খাবারের মাধ্যমে এই ভিটামিন গ্রহণ করতে হয়। এর অভাবে বেরিবেরি,অপটিক নিউরাইটিস,ভারনিকে করসাকফ সিনড্রোম হতে পারে।
ভিটামিন বি সমৃদ্ধ খাবারগুলো হলো ঢেঁকি ছাঁটা চাল,মটর, শিম ইত্যাদি। 
ডায়াবেটিসে আক্রান্ত ব্যক্তিদের থায়ামিনের অভাব দেখা দেয় ফলে এর অভাবঘটিত নানা জটিলতা সৃষ্টি হয়।
থায়ামিন থেকে গুরুত্বপূর্ণ কোএনজাইম থায়ামিন পাইরোফসফেট (TPP) তৈরী হয়।
TPP নিম্নলিখিত কাজে গুরুত্বপূর্ণ ভূমিকা পালন করে:
বিভিন্ন ডাল, তৈলবীজ, বাদাম ও ইস্ট থেকে ভিটামিন বি১ পাওয়া যায়। বীজের সবচেয়ে বাইরের স্তরে এর আধিক্য অনেক। এছাড়া শূকরের মাংস, যকৃৎ ও দুধ থেকেও পাওয়া যায়। পালিশ করা চাল থেকে তৈরী ভাত বা মুড়ি বেশি খেলে থায়ামিন এর ঘাটতি দেখা দেয়।
প্রাপ্তবয়স্কদের প্রতিদিনের খাবারে ১-১.৫ মিলিগ্রাম থায়ামিন থাকা আবশ্যিক। শিশুদের জন্য ০.৭-১.২ মিলিগ্রাম থায়ামিন থাকা আবশ্যিক। গর্ভে সন্তান ধারণকারী মায়েদের জন্য মাত্রাটা কিছুটা বৃদ্ধি করা হয়।
বেরিবেরি ছাড়াও:
মন্টিলুকাস্ট

মন্টিলুকাস্ট () একটি লিউকোট্রিয়েন রিসেপ্টর অ্যান্টাগনিস্ট (LTRA) যা অ্যাজমা ও অ্যালার্জির চিকিৎসায় ব্যবহৃত হয়। মন্টিলুকাস্ট দিনে একবার খাবার আগে বা পরে সেবন করা যায়।
Montelukast (মন্টিলুকাস্ট) এর "Mont" শব্দটি দ্বারা "Montreal" কে বুঝায় যেখানে Merck & Co. প্রথম এই ওষুধ উদ্ভাবন করে। 
অ্যাজমা, অ্যালার্জিক রাইনাইটিস, আর্টিকেরিয়া, প্রাইমারি ডিসমেনোরিয়া ইত্যাদি রোগে ব্যবহার করা হয়।
পাকস্থলীর সমস্যা, মাথাব্যথা, অতিসংবেদনশীলতা, ঝিমুনি ইত্যাদি। 
মন্টেলুকাস্টের ঔষধের খুব কম ঔষধের সাথে মিথস্ক্রিয়া রয়েছে। এটি শরীরের সখ্যতার অভাবের কারণে অন্যান্য লক্ষ্যগুলির প্রতি লক্ষভ্রষ্ঠ সেখানে এটি কার্যকর হতে পারে।
যাইহোক, এটি লক্ষণীয় যে মন্টেলুকাস্ট ড্রাগ বিপাক এনজাইম সিওয়াইপি২সি৮ ড্রাগ এর প্রতিরোধক। সুতরাং, তাত্ত্বিকভাবে এটি সম্ভব যে একটি সিওয়াইপি২সি৮ সাবস্ট্রেটের (উদা: অ্যামোডিয়াকুইন, একটি ম্যালেরিয়াল ড্রাগ) মন্টেলুকাস্টের সংমিশ্রণটি স্তরটির প্লাজমা ঘনত্বকে বাড়িয়ে তুলতে পারে।
হেনরি নিকোলস

হেনরি মাইকেল নিকোলস (; জন্ম: ১৫ নভেম্বর, ১৯৯১) ক্রাইস্টচার্চে জন্মগ্রহণকারী নিউজিল্যান্ডের বিশিষ্ট আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। দলে তিনি মূলতঃ ব্যাটসম্যান হিসেবে খেলে থাকেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। ঘরোয়া প্রথম-শ্রেণীর ক্রিকেটে ক্যান্টারবারির প্রতিনিধিত্ব করছেন হেনরি নিকোলস। তার আরও দুই ভাই রয়েছে। তন্মধ্যে, উইলি নিকোলস ব্ল্যাক ক্যাপসদের গণমাধ্যম সাংবাদিকের দায়িত্ব পালন করছেন।
১৪ ফেব্রুয়ারি, ২০১৬ তারিখে আঘাতপ্রাপ্ত জ্যাক ক্যালিসের পরিবর্তে সিডনি থান্ডার দলে অন্তর্ভুক্ত হন।
ডিসেম্বর, ২০১৫ সালে শ্রীলঙ্কার বিপক্ষে খেলার জন্য নিউজিল্যান্ডের একদিনের আন্তর্জাতিক দলে অন্তর্ভুক্ত হন। অতঃপর ২৬ ডিসেম্বর, ২০১৫ তারিখে সফরকারী শ্রীলঙ্কার বিপক্ষে ক্রাইস্টচার্চের হাগলে ওভালে তার ওডিআই অভিষেক হয়।
২৫ জানুয়ারি, ২০১৬ তারিখে ব্যাসিন রিজার্ভে সফরকারী পাকিস্তানের বিপক্ষে একদিনের আন্তর্জাতিকে নিজস্ব সর্বোচ্চ ৮২ রান তোলেন। এরফলে তার দল ৭০ রানের ব্যবধানে জয় পায়। ঐ খেলায় তিনি ম্যান অব দ্য ম্যাচের পুরস্কার লাভ করেন।
১২ ফেব্রুয়ারি, ২০১৬ অস্ট্রেলিয়ার বিপক্ষে তার টেস্ট অভিষেক ঘটে। ফেব্রুয়ারি, ২০১৬ তারিখে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় খেলার জন্য মনোনীত হন। তিনি নিয়মিত উইকেট-রক্ষক লুক রঙ্কি'র বিকল্প হিসেবে দলে অন্তর্ভুক্ত হন। ২৬ মার্চ, ২০১৬ তারিখে গ্রুপ পর্বের শেষ খেলায় বাংলাদেশের বিপক্ষে তার টুয়েন্টি২০ আন্তর্জাতিকে অভিষেক হয়।
বাহাউদ্দিন ইবনে শাদ্দাদ

বাহাউদ্দিন ইউসুফ ইবনে রাফি ইবনে শাদ্দাদ (; সম্মানসূচক বাহাউদ্দিন অর্থ "বিশ্বাসের দ্যুতি"; ৫ মার্চ ১১৪৫ – ৮ নভেম্বর ১২৩৪) ছিলেন ১২শ শতাব্দীর একজন কুর্দি বংশোদ্ভূত মুসলিম আইনবিদ, ইতিহাসবিদ ও পণ্ডিত। সালাহউদ্দিনের জীবনী লেখার জন্য তিনি খ্যাত।
ইবনে শাদ্দাদ ৫৩৯ হিজরির ১০ রমজান (৫ মার্চ ১১৪৫ খ্রিষ্টাব্দ) বর্তমান ইরাকের মসুলে জন্মগ্রহণ করেন। মসুলে তিনি কুরআন, হাদিস ও ইসলামি আইনের উপর শিক্ষা অর্জন করেছেন। এরপর তিনি বাগদাদের নিজামিয়া মাদ্রাসায় গমন করে। শীঘ্রই এখানে তিনি "মুইদ" ("সহকারী অধ্যাপক") হন। ১১৭৩ সালের দিকে তিনি "মুদাররিস" ("অধ্যাপক") হিসেবে মসুল ফিরে আসেন। ১১৮৮ সালে হজ্জ থেকে ফিরে আসার পর সুলতান সালাহউদ্দিন তাকে তলব করেন। সালাহউদ্দিন ইতঃপূর্বে ইবনে শাদ্দাদের লেখা পড়েছিলেন এবং তার গুণের কদর করতেন। এরপর ইবনে শাদ্দাদ স্থায়ীভাবে সালাহউদ্দিনের অধীনে কাজে যোগ দেন। সালাহউদ্দিন তাকে "কাজি আল-আসকার" ("সেনাবাহিনীর বিচারক") হিসেবে নিয়োগ দেন। 
এর ফলে ইবনে শাদ্দাদ এক্রের অবরোধ ও আরসুফের যুদ্ধের প্রত্যক্ষদর্শী হওয়ার সুযোগ পান এবং তৃতীয় ক্রুসেডের একটি প্রাঞ্জল বিবরণ লিখে যেতে সক্ষম হন।
সুলতান সালাহউদ্দিন ও ইবনে শাদ্দাহ ঘনিষ্ঠ বন্ধু হয়ে উঠেছিলেন। সালাহউদ্দিন তাকে বেশ কয়েকটি উচ্চপর্যায়ের প্রশাসনিক ও বিচারিক দপ্তরে নিয়োগ দেন। 
সুলতান সালাহউদ্দিনের মৃত্যুর পূর্ব পর্যন্ত ইবনে শাদ্দাদ তার একজন ঘনিষ্ঠ বন্ধু ও অন্যতম প্রধান উপদেষ্টা ছিলেন।
সালাহউদ্দিনের মৃত্যুর পর ইবনে শাদ্দাদ আলেপ্পোর কাজি হিসেবে নিয়োগ পান। ৬৩২ হিজরির ১৪ সফর (৮ নভেম্বর ১২৩৪ খ্রিষ্টাব্দ) ৮৯ বছর বয়সে তিনি আলেপ্পোয় মৃত্যুবরণ করেন।
ইবনে শাদ্দাদ তার রচিত সালাহউদ্দিনের জীবনীর জন্য সুপরিচিত। এই গ্রন্থ তিনি ব্যক্তিগত পর্যবেক্ষণের উপর ভিত্তি করে লিখেছেন এবং মুসলিমরা কীভাবে সালাহউদ্দিনকে দেখত তা এতে ফুটে উঠেছে। বইয়ের আরবি শিরোনাম "আল-নাওয়াদির আল-সুলতানিয়া ওয়াল-মাহাসিন আল-ইউসুফিয়া"। এর অর্থ ইংরেজিতে "দ্য রেয়ার এন্ড এক্সিলেন্ট হিস্ট্রি অব সালাদিন" নামে বইটি প্রকাশিত হয়েছে।
ইবনে শাদ্দাদ ইসলামি আইনের প্রয়োগের উপর লেখালেখি করেছেন। এর মধ্যে কয়েকটি বইয়ের ইংরেজি শিরোনাম হল, "দ্য রিফুউজ অব জাজেস ফ্রম দ্য এম্বিগুইটি অব জাজমেন্ট", "দ্য প্রুফ অব জাজমেন্টস", "দ্য এপিটম", "দ্য ভারচুস অব দ্য জিহাদ"। ইবনে খালিকানের লেখা সমসাময়িক চরিতাভিধান "ওয়াফায়াত আল-আয়ান" থেকে ইবনে শাদ্দাদ সম্পর্কে অধিকাংশ তথ্য জানা যায়।
ইবনে শাদ্দাদ তার লেখা ঘটনাবলীর সমসাময়িক ব্যক্তিত্ব ছিলেন। এর ফলে তার লিখিত ইতিহাস খুবই মূল্যবান।
নারায়ণ ঘোষ মিতা

নারায়ণ ঘোষ মিতা ছিলেন একজন বাংলাদেশী চলচ্চিত্র পরিচালক। এছাড়াও তিনি প্রযোজনা করেছেন, চিত্রনাট্য লিখেছেন ও কয়েকটি চলচ্চিত্রে অভিনয় করেছেন। তিনি জাতীয় চলচ্চিত্র পুরস্কারের প্রথম আয়োজনে শ্রেষ্ঠ প্রযোজক ও পরিচালক বিভাগে পুরস্কার অর্জন করেন।
মিতা ষাটের দশকে চলচ্চিত্রাঙ্গনে প্রবেশ করে। ১৯৬৮ সালে পারিবারিক টানাপোড়নকে কেন্দ্র করে নির্মাণ করেন এতটুকু আশা চলচ্চিত্রটি। পরের বছর নির্মাণ করেন নীল আকাশের নিচে, যেখানে পারিবারিক বন্ধনকে প্রাধান্য দেওয়া হয়েছে। তার নির্মিত আলোর মিছিল (১৯৭৪) চলচ্চিত্রে মুক্তিযুদ্ধ পরবর্তী বিশৃঙ্খলা ও অনিয়ম তুলে ধরেন। ১৯৭৫ সাল থেকে জাতীয় চলচ্চিত্র পুরস্কার প্রদান শুরু হলে তিনি লাঠিয়াল চলচ্চিত্রের জন্য প্রথম শ্রেষ্ঠ প্রযোজক ও পরিচালক বিভাগে জাতীয় চলচ্চিত্র পুরস্কার অর্জন করেন। এছাড়া তার নির্মিত চলচ্চিত্রের মধ্যে অলংকার, হারানো সুর, সুখের সংসার উল্লেখযোগ্য।
জাতীয় চলচ্চিত্র পুরস্কার
টিয়া সরকার

টিয়া সরকার (; জন্ম ১৬ মে ১৯৮২) একজন বাঙালি বংশোদ্ভূত হলিউড অভিনেত্রী। টিয়া সরকার প্রধানত হলিউড চলচ্চিত্র "দি ইন্টার্নশিপ", "১৭ অ্যাগেইন" এবং ধারাবাহিক "দ্য ভাম্পায়ার ডাইরিজ" ইত্যাদিতে তার অভিনয়ের জন্য পরিচিত। তিনি আনোখী ম্যাগাজিনের ৭ম বার্ষিকী সংখ্যায় সেক্সি অ্যান্ড সাকসেসফুল ইন ২০১০ হিসাবে মনোনয়ন পান।
টিয়া সরকার টেক্সাসের আর্লিংটন এ ভারতীয় বাঙালী হিন্দু পরিবারে জন্মগ্রহণ করেন। তার মা-বাবা দুজনই কলেজ অধ্যপক; টিয়া তিন বছর বয়সেই কলা বিষয়ে শেখা শুরু করেন। তিনি প্রথমে নৃত্য শেখা শুরু করলেও, পরে তিনি অভিনয়কেই পেশে হিসাবে গ্রহণ করেন। টিয়া সরকার টেক্সাস বিশ্ববিদ্যালয় থেকে ব্যবসা এবং মঞ্চ ও নৃত্য বিষয়ক দুটি ডিগ্রী লাভ করেন। তিনি কলেজের পড়াশোনা শেষ করে লস অ্যাঞ্জেলসে যান তার অভিনয়ের স্বপ্ন বাস্তবে পরিণত করতে।
টিয়া বাংলার পাশাপাশি স্পেনীয়, ফরাসী ও ইটালীয় ভাষায়ও কথা বলতে পারেন।
টিয়া সরকার "হাউস এমডি", "হানা মন্টানা", "গ্রিক", "মুনলাইট", "নাম্বারস", "প্রিভিলেড", "" মত ধারাবাহিকে অভিনয় করেন এবং ২০০৮ সালে "দ্যা সুইট লাইফ অন ডেক" নামক ধারাবাহিকেও অভিনয় করেন। তাছাড়া এই বছরগুলোতে তিনি কয়েকটি অ্যানিমেশন চরিত্রেও তার কণ্ঠদান করেন। নিউ লাইন পিক্চার্স তাকে "১৭ এগেইন" চলচ্চিত্রে সামান্থা চরিত্রে অভিনয়ের জন্য নির্বাচন করে, যেখানে জ্যাক এফ্রোন প্রধান ভূমিকায় ছিলেন।
অভিনয় ছাড়াও টিয়া বিশেষভাবে কণ্ঠ-কর্মও পছন্দ করেন, বিশেষ করে আ্যনিমেশন চরিত্রের জন্য। তিনি "ওয়াকিং উইথ ডাইনোসর" নামের একটি অ্যানিমেশনে দুটি আলাদ চরিত্রের জন্য কণ্ঠ দেন; এবং ২০১৪ সালে শুরু হওয়া ডিজনি/লুকাস ফিল্মের টেলিভিশন সিরিজ "স্টার ওয়ার রিবেলে" সাবিন ওয়ারে চরিত্রে কণ্ঠ প্রদান করেন, যেখানে তার প্রদানকৃত কণ্ঠের চরিত্রটি একজন মান্ডালোরীয় এবং গ্রাফ্ফিটি বিশেষজ্ঞ।
২০১৪ সালের ২৪ মার্চ টিয়াকে "হাও আউ মেট ইওর ড্যাডের" প্রধান চরিত্রের জন্য ঘোষণা করা হয়।
ইনডোমেথাসিন

ইনডোমেথাসিন বা ইনডোমেটাসিন () একটি নন-স্টেরয়ডাল অ্যান্টি-ইনফ্ল্যামাটোরি ড্রাগ(NSAID) যা জ্বর ও ব্যথানাশক হিসেবে ব্যবহৃত হয়। এটি প্রোস্টাগ্লান্ডিন সংশ্লেষণ কমিয়ে দেয়ার মাধ্যমে কাজ সম্পাদন করে।
এটি সারাবিশ্বে বিভিন্ন নামে পাওয়া যায়।
নিম্নলিখিত রোগে ইনডোমেথাসিন ব্যবহার করা হয়:
বাহমানি সালতানাত

বাহমানি সালতানাত (; ; ; ; ; "বাহমানি রাজ্য" বা "বাহমানি সাম্রাজ্য" নামেও পরিচিত) ছিল দক্ষিণ ভারতের একটি মুসলিম রাজ্য এবং মধ্যযুগে ভারতের অন্যতম বৃহৎ রাজ্য।
১৫১৮ সালের পর সালতানাত ভেঙে পাঁচটি রাজ্যের উদ্ভব হয়: আহমেদনগর সালতানাত, গোলকুন্ডা সালতানাত, বিদার সালতানাত, বেরার সালতানাত, বিজাপুর সালতানাত। এদেরকে সম্মিলিতভাবে দক্ষিণাত্য সালতানাত বলা হয়।
বাহমানি সালতানাতের প্রতিষ্ঠাতা জাফর খান আফগান বা তুর্কি বংশোদ্ভূত ছিলেন। বাহমানি সালতানাত দক্ষিণ ভারতের প্রথম স্বাধীন মুসলিম রাজ্য ছিল। সেনাপতি হিসাবে জাফর শাহ দিল্লির সুলতান মুহাম্মদ বিন তুগলকের বিরুদ্ধে বিদ্রোহ করে বাহমানি সাম্রাজ্য প্রতিষ্ঠা করেন। "এনসাইক্লোপিডিয়া ইরানিকা" তাকে খোরাসানি অভিযাত্রী হিসাবে বর্ণনা করেছেন, যিনি নিজেকে বহরম গোর থেকে বংশোদ্ভূত বলে দাবি করতো। মধ্যযুগীয় ইতিহাসবিদ ফিরিস্তা মতে, তার অস্পষ্টতা তার উৎপত্তি সন্ধান করা কঠিন করে তোলে, তবে তবুও তাকে আফগান বংশদ্ভূত হিসাবে উল্লেখ করা হয়। ফিরিস্তা আরও লিখেছেন, জাফর খান এর আগে গাঙ্গু নামে দিল্লিতে একজন ব্রাহ্মণ জ্যোতিষীর সেবক ছিলেন (তাই হাসান গাঙ্গু নাম), এবং বলেছেন যে তিনি উত্তর ভারত থেকে এসেছিলেন।
১৩৪৭ থেকে ১৪২৫ সাল পর্যন্ত আহসানাবাদ (গুলবার্গা) ছিল বাহমানি রাজধানী। এরপর মুহাম্মাদাবাদে (বিদার) রাজধানী স্থানান্তরিত করা হয়। দক্ষিণাত্যের নিয়ন্ত্রণকে কেন্দ্র করে বাহমানিদের সাথে বিজয়নগর সাম্রাজ্যের প্রতিদ্বন্দ্বীতা চলতে থাকে। মাহমুদ গাওয়ানের মন্ত্রীত্বকালীন সময় সালতানাতের ক্ষমতা সর্বো‌চ্চ শিখরে পৌছায়। বিজয়নগরের সম্রাট কৃষ্ণদেবরায় বাহমানি সালতানাতের টিকে থাকা শেষ পর্যায়কে পরাজিত করার পর বাহমানি সালতানাত ভেঙে যায়।
২০০৬ শীতকালীন প্যারালিম্পিক

২০০৬ শীতকালীন প্যারালিম্পিক (অফিসিয়ালিভাবে নবম শীতকালীন প্যারালিম্পিক নামে পরিচিত) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৯ম আয়োজন ১০ - ১৯ মার্চ ২০০৬ সালে ইতালির তুরিনে অনুষ্ঠিত হয়। এটি স্বাগতিক ইতালিতে অনুষ্ঠিত প্রথম শীতকালীন প্যারালিম্পিক গেমস। প্যারালিম্পিক কমিটির লোগো পরিবর্তন করার পর নতুন প্যারালিম্পিক লোগো নিয়ে এটি ছিল প্রথম প্যারালিম্পিক গেমস।
২০০৬ শীতকালীন প্যারালিম্পিকে ৫ টি ক্রীড়ার ৫৮ বিষয়ে প্রতিযোগিতা হয়। নতুন ক্রীড়া হিসাবে হুইলচেয়ার কার্লিং অন্তর্ভুক্ত করা হয়।
২০০৬ শীতকালীন প্যারালিম্পিকে ৩৯ টি জাতীয় প্যারালিম্পিক কমিটি তাদের প্রতিনিধি পাঠায়। যা ২০০২ গেমসের চেয়ে ৩ টি বেশি। ২০০২ প্যারালিম্পিকে ৩৬ টি জাতীয় প্যারালিম্পিক কমিটি অংশগ্রহণ করেছিল।
৩৯ টি এনপিসির মধ্যে একমাত্র গ্রিক ক্রীড়াবিদগণ কোন ক্রীড়ায় অংশ নিতে পারেনি। যদিও গ্রিক ক্রীড়াবিদের জন্য সিডিউল নির্ধারিত ছিল। আন্তর্জাতিক প্যারালিম্পিক কমিটির তালিকায় গ্রীকের নাম নথিভূক্ত ছিল না। বাকি ৩৮ টি এনপিসির প্রতিযোগীরা প্রতিযোগিতায় অংশগ্রহণ করে।
২০০৬ গেমসে ৪৮৬ জন ক্রীড়াবিদ অংশগ্রহণ করে, যার মধ্যে ৩৮৫ জন পুরুষ এবং ১০১ জন নারী ক্রীড়াবিদ ছিল।
এস্তোনিয়া ও নেদারল্যান্ড পূর্ববর্তী ২০০২ শীতকালীন প্যারালিম্পিকে অংশ নিলেও ২০০৬ শীতকালীন গেমসে কোন ক্রীড়াবিদ পাঠায়নি। মেক্সিকো একমাত্র দেশ যে শীতকালীন প্যারালিম্পিকে একজন ক্রীড়াবিদ প্রেরণ করে কিন্তু একইসাথে অনুষ্ঠিত ২০০৬ শীতকালীন অলিম্পিকে কোন ক্রীড়াবিদ পাঠায়নি।
স্বর্ণ পদক অর্জনকারী ১০ টি জাতীয় প্যারালিম্পিক কমিটি হল :
রাইজিং পুণে সুপারজায়ান্ট

রাইজিং পুণে সুপারজায়ন্ট আইপিএল-এর একটি সাবেক ক্রিকেট দল, যারা আইপিএল এ পুণে শহরকে তুলে ধরেছিল।
আন্তর্জাতিক খেলোয়াড়দের মোটা অক্ষরে চিহ্নিত করা হয়েছে।
আইপিএল ২০২০ ইন্ডিয়ান প্রিমিয়ার লিগের ১৩তম মৌসুমে রাইজিং সুপার জায়ান্টদের দেখতে পাবে না।
রাইজিং সুপার জায়ান্টসের প্রাক্তন অধিনায়ক স্টিভ স্মিথকে ২০২০ ইন্ডিয়ান প্রিমিয়ার লিগের সময় রাজস্থান রয়্যালসের অধিনায়ক হিসাবে দেখা যাবে।
দ্য রিমার্কেবলস

দ্য রিমার্কেবলস (ইংরেজিতে: The Remarkables) নিউ জিল্যান্ডের দক্ষিণ আইল্যান্ড অঞ্চলের ওতাগোতে অবস্থিত একটি পর্বতশ্রেণী। লেক ওয়াকাটিপুর তীরবর্তী অঞ্চলে এই পর্বতশ্রেণীর অবস্থান। এই পর্বতশ্রেণী ধীরে ধীরে উচু হতে হতে একপর্যায়ে খুব তীক্ষ্নভাবে উপরে উঠে গেছে। লেকের পেছনে এই পর্বতশ্রেণী খুব সুন্দর পরিবেশের সৃষ্টি করেছে। কুইন্সটাউন থেকে এই পর্বতশ্রেণী দেখা যায়।
দ্য রিমার্কেবলস পর্বতশ্রেণীর উচ্চতম স্থান ডাবল কোন (২৩১৯ মিটার)। পর্বতশ্রেণীর দক্ষিণপূর্বে রয়েছে হেক্টর মাউন্টেইন এবং মাউন্ট টুহাকারোরিয়া (২৩০৭ মিটার)।
পর্বতশ্রেণীর নিকটে বেশ কয়েকটি ছোট লেক রয়েছে। লেক আল্টা রিমার্কেবলস স্কিফিল্ডের পাশেই, যেখানে বছরের বিভিন্ন সময় স্কি খেলা অনুষ্ঠিত হয়ে থাকে।
আলেকজান্ডার গ্রেভি ১৮৫৭-৫৮ সালে এই পর্বতশ্রেণীর নামকরণ করেন। এই পর্বতশ্রেণী পৃথিবীর দুইটি পর্বতশ্রেণীর একটি যা উত্তর থেকে দক্ষিণে বিস্তৃত হয়েছে। এছাড়া এই নামকরণের আরেকটি ব্যাখ্যা কুইন্সটাউনের অধিবাসীরা দিয়ে থাকে, শহরের প্রথম আগতরা সূর্যদয়ের সময় এই পর্বতশ্রেণী দেখে সৌন্দর্যে অভিভূত হয়ে উক্ত নামকরণ করে।
শীতকালে দ্য রিমার্কেবলস স্কিফিল্ডে স্কিসহ বিভিন্ন শীতকালীন খেলাধুলা হয়ে থাকে। এই স্কিফিল্ডের আকার প্রায় ৫৪০ একর। এখানে বার্ষিক গড় তুষারপাতের পরিমাণ ৩.৬৭ মিটার।
<br>
১ পেটামিটার

পেটামিটার (; এসআই প্রতীক: Pm) হল দূরত্ব তুলনা করার জন্য একটি দৈর্ঘ্য, যা ১০ মিটার (১ Pm বা ১,০০০,০০০ মিলিয়ন কিমি বা ৬৬৮৫ জ্যোতির্বিদ্যা-একক (AU) বা ০.১১ আলোক বর্ষ) থেকে শুরু হয়।
১ Pm থেকে কম দূরত্ব
১০ Pm থেকে বেশি দূরত্ব
সখিপুর

সখিপুর হচ্ছে একটি ছোট শহর যেটি বাংলাদেশের টাঙ্গাইল জেলার সখিপুর উপজেলার অন্তর্গত। এটি টাঙ্গাইল শহরের ৩৬ কিলোমিটার পূর্বে এবং বাংলাদেশের রাজধানী ঢাকা শহর থেকে ৭৭ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, সখিপুর শহরের মোট জনসংখ্যা ৩০,০২৮ জন। এই শহরে মোট ঘরসংখ্যা ৭৪৭৩ টি।
সখিপুর শহরের গড় স্বাক্ষরতার হার শতকরা ৫৭.৬ ভাগ (পুরুষ ৫৯.৮%, মহিলা-৫৫.৫%)।